Srpsko jedinstvo iskazati odbacivanjem Rezolucije usvojene u Predstavničkom domu\n01/06/2020 | 11:31 ⇒ 11:34 | Autor: RTRS\nIz Udruženja "Čast otadžbine" poručili su da Republici Srpskoj nikada nije bilo potrebnije jedinstvo srpskog naroda kao danas kada je u toku, kako su naveli, ofanziva antisrpske politike u BiH, te da se to jedinstvo mora iskazati i odbacivanjem sramne Rezolucije o poštovanju žrtava fašističih režima i pokreta, koju je usvojio Predstavnički dom Parlamentarne skupštine BiH.\nUdruženje Čast otadžbine (foto: facebook.com)\nUz ocjenu da ta rezolucija nikako nije smjela naići na podršku političkih predstavnika iz Srpske, ovo udruženje u saopštenju naglašava da se mora odbaciti "pokušaj perfidnog oslobađanja krivice ustaških zločina nad srpskim narodom i izjednačavanje nedužnih žrtava fašizma sa smrću onih koji su te zločine činili".\n"Čast otadžbine" je, shvatajući da je samo jedinstveno djelovanje na nivou BiH do sada omogućavalo očuvanje srpskih interesa i srpskog identiteta u BiH, još jednom pozvalo sve Srbe, kako političke vođe, tako i srpski narod, da još jedanput iskažu vrhunski stepen jedinstva u odbrani Republike Srpske.\nIz ovog udruženja su pozvali političe vođe i srpski narod na očuvanje suvereniteta i teritorijalnog integriteta Republike Srpske u BiH, ali u okvirima izvornog Dejtona i oštrim zajedničkim djelovanjem, kao i da ne dozvole stvaranje zamešateljstva i sprovođenje neustavnih i antidejtonskih odluka "ustavnog" suda BiH.\nU saopštenju se ističe da se nastavlja sa podmuklom kampanjom korištenja prevlasti u Ustavnom sudu BiH i usvajanjem apelacije Ministarstva odbrane BiH kojom se oduzima imovina entiteta i prisvaja kasarna Vojske Republike Srpske na njenoj teritoriji.\n- Postavlja se pitanje gde je kraj protivustavnog djelovanja Ustavnog suda BiH na štetu srpskog naroda? Mi smatramo da kraja nema, ali da srpsko jedinstvo mora stati ukraj ustavnom sudu i njegovom načinu djelovanja, uz mentorstvo stranog faktora - navode iz Udruženja.\nDa stvar bude još gora, kažu u Udruženju "Čast otadžbine", nema kraja ni muslimanskom cinizmu koji podržavaju njihovi mentori, koji pokušavaju spinovanje navodne opasnosti da Republika Srpska i njeni lideri neće odustati od secesije i rušenja Dejtonskog mirovnog sporazuma.\n- Cinizam leži u tome da srpska odanost izvornom Dejtonu jeste u tome da mi Srbi želimo samostalnost koja nam je Dejtonom zagarantovana, a ne nužno i nezavisnost kako oni to tendenciozno plasiraju s ciljem satanizacije srpskog naroda kao rušioca mirovnog sporazuma - napominje se u saopštenju.\nIz Udruženja ističu da istovremeno muslimanski lideri, potpomognuti svojim gospodarima iz inostranstva, upornim pokušajima unižavanja srpskih interesa i pokušajem oduzimanja preostalih nadležnosti, a sada i teritorije Republike Srpske, ne prestaju rušiti taj isti Dejtonski mirovni sporazum, okrivljujući za to Srbe.\nU saopštenju se ocjenjuje da je metodologija djelovanja evropskih lidera na teritoriji BiH konačno zaustavljena buđenjem nacionalne svijesti srpskih političkih lidera.\n- Odlučnom politikom Vlade Republike Srpske i njenim energičnim djelovanjem proteklih godina spriječeno je ukidanje policije Republike Srpske, kao i vrlo opasna centralizacija pravosudnog sistema BiH - naglašava se u tekstu.\nU saopštenju se podsjeća da su, nakon nacionalnog zaokreta u srpskoj politici, za neko vrijeme spriječene dalje inicijative visokog predstavnika i OHR-a na oduzimanju nadležnosti Republici Srpskoj.\nAli, kako dodaje Udruženje, pritisci EU ka reformi pravosuđa nastavljeni su kroz djelovanje Valentina Incka - "visokog predstavnika Bošnjaka", odnosno BiH, kroz njegove redovne izvještaje dramatizacijom političkog djelovanja Srba, zbog, eto, njihove jednostavne želje da odbrane srpske interese.\nIz Udruženja podsjećaju da je srpski glas postao važan kroz pokretanje pregovora između nekadašnjeg visokog predstavnika EU Ketrin Ešton i tadašnjeg predsjednika Republike Srpske, te da je taj mali trijumf, kao dokaz da je jedinstvo Srba nepobjedivo, spriječio jednostrano, ultimativno i krajnje nedemokratsko donošenje odluka i pokrenulo dijalog o reformi pravosuđa.\n"Međutim, kako bosanski lideri i njihove `međunarodne valije`, ne žele snažnu i demokratsku BiH već dominaciju nad Srbima, dogovoreni razgovori postaju `borba sa vetrenjačama`", napominju iz Udruženja.\nU saopštenju se podsjeća da su propale planove destabilizacije Republike Srpske i unitarizacije BiH, strukture naklonjene Bošnjacima u EU i SAD pokušavale nadoknaditi neredima na ulicama FBiH i njihovim prenošenjem u Srpsku, što je spriječeno, zahvaljujući čvrstom stavu Vlade Srpske, srpskom jedinstvu, kao i postojanju srpske policije.\nKao dokaz nemirovanja muslimanske želje za dominacijom u BiH, Udruženje navodi primjer odluke Ustavnog suda da, na apelaciju Bakira Izetbegovića, preispita datum obilježavanja Dana Republike Srpske - Svetog Stefana koji je do tada obilježavan više od 20 godina, ali da je i ta odluka ujedinila srpski narod koji je plebiscitom na referendumu odlučio da nastavi da obilježava 9. januar.\n- U svjetlu trenutnog unutarpolitičkog sukoba, omogućenog kroz djelovanje probosanskih političara iz Republike Srpske, taj isti Ustavni sud BiH ocjenom ustavnosti Zakona o poljoprivrednom zemljištu Republike Srpske nastavlja ispitivanje terena za nastavak unitarizacije BiH - napominje se u saopštenju.\nUz podsjećanje da se tom odlukom od februara 2020. godine poljoprivredno zemljište Republike Srpske smatra imovinom BiH, a ne srpskog entiteta, Udruženje navodi da to znači da ono što "muslimanski unitarci" nisu uspjeli osvojiti u borbi sa srpskim narodom, muslimanski lideri nezadovoljni dobijenim u Dejtonu, uz pomoć svojih gospodara iz EU i SAD, žele dobiti političkim prevarama i korištenjem prevlasti u "ustavnom" sudu BiH.\nNarodna skupština Republike Srpske danas na posebnoj sjednici raspravlja o Rezoluciji o poštovanju žrtava fašističkog režima i pokreta, koju je usvojio Predstavnički dom Parlamentarne skupštine BiH.\nZakazivanje posebne sjednice svojim potpisima zatražila je trećina narodnih poslanika koji su u obrazloženju naveli da je "neprihvatljiv i sam naziv Rezolucije, jer kvalifikuje fašističke režime i pokrete kao agresore, a ne Nezavisnu Državu Hrvatsku koja je zvanično provodila sistematsko iseljavanje, pokrštavanje i ubijanje Srba".


Američki Senat je oslobodio optužbi predsednika SAD Donalda Trampa za zloupotrebu položaja i opstrukciju Kongresa.\nU odvojenim glasanjima, oslobađajuću presudu za zloupotrebu položaja podržalo je 52 republikanska senatora. Svih 47 demokrata plus republikanac Mit Romni (Mitt Romney) stali su iza optužbe.\nVećinske demokrate u Predstavničkom domu optužile su u decembru Trampa da je zloupotrebio položaj traženjem strane pomoći kako bi naškodio političkom rivalu Džou Bajdenu (Joe Bidenu), tačnije da je zamrzavanjem vojne pomoći Ukrajini vršio pritisak na vlasti u Kijevu da istraže bivšeg potpredsednika SAD i poslovanje njegovog sina, a potom opstruisarao istragu u Kongresu o tom pitanju.\nTramp je treći predsednik u istoriji SAD koga je opozvao Predstavnički dom, potom suđeno u Senatu i na kraju oslobođen optužbi.\nIstovremeno, u novembru će biti prvi opozvani predsednik u jednom domu Kongresa u istoriji zemlje koji će učestvovati na izborima.\nUbrzo nakon glasanja u Senatu, Tramp je postavio na Tviteru naslovnu stranicu "Tajma" u kojoj se sugeriše da će "Trampizam" nadživeti njega samog.\nPotom je najavio javno obraćanje iz Bele kuće u četvrtak u podne da bi "diskutovao pobedu naše zemlje nad impičment podvalom!"\nŠumer: Lažno suđenje\nLider demokratske manjine u Senatu Čak Šumer opisao je u sredu veče uoči glasanja, suđenje Donaldu Trampu kao "lažno".\nOn je istakao da je to telo "sprovelo najnepošteniji, najnetemeljitiji i najishitreniji proces impičmenta u istoriji naše zemlje," optužujući republikance da su ometali pravično suđenje.\n"Presuda ovog kengurskog suda biće besmislena," dodao je Šumer.\nOn je istakao da će se Tramp hvaliti da je potpuno oslobođen optužbi, "ali, mi znamo bolje," zaključio je senator iz Njujorka.\nMekonel: Toksično iskušenje demokrata\nLider republikanske većine Mič Mekonel (Mitch McConnell) je u završnom govoru u sredu veče optužio demokrate da su podlegli "toksičnom iskušenju", vodeći "rat protiv same tradicije".\n"Ovde stvarno želite ići? Predsednik u stvari nije predsednik, a oslobađajuća presuda zapravo nije oslobađajuća presuda?" upitao je Mekonel demokrate.\nRomni, prvi senator koji je glasao protiv predsednika iz svoje stranke\nRepublikanski senator Mit Romni izjavio je uoči glasanja da će podržati optužbe protiv predsednika Donalda Trampa koje se odnose na zloupotrebu položaja, što je u suprotnosti sa stavom ostalih njegovih kolega iz stranke.\nDodao je da je predsednik SAD"izvršio flagrantan napad na naša izborna prava, našu nacionalnu sigutnost i naše fundamentalne vrednosti".\n"Zloupotreba izbora da bi se sačuvala funkcija je možda najuvredljivije i najdestruktivnije kršenje službene zakletve koje sam mogao da zamislim", dodao je Romni.\nOn je dodao da kao "duboko religiozna" osoba obavezna prema zakletvi koju su senatori položili da postupaju nepristrasno.\n"Moja vera je u srži onoga ko sam," istakao je Romni nakon čega je napravio pauzu od 11 sekundi, pokušavajući da obuzda emocije.\nOn je nazvao odluku kako presuditi Trampu "najteža sa kojom sam se ikada suočio".\nRomni je kazao da zna da će njegov glas biti u"manjini".\n"Ali, bez obzira na to, sa mojim glasom, poručiću mojoj deci i njihovoj deci da sam ispunio svoju dužnost čineći najbolje što mogu uveren da moja zemlja to očekuje od mene," kazao je senator iz Jute.\nOn je prvi senator u američkoj istoriji koji je glasao za opoziv predsednika iz iste partije. Kako javlja CNN, nijedan demokratski senator nije podržao opoziv Bila Klintona (Bill Clinton) 1999, kao ni protiv demokratskog predsednika Endruja Džonsona (Andrew Johnson) 1868. godine.\nInače, Klinton je oslobođen optužbi za laganje pod zakletvom i ometanje pravde, a Džonson je oslobođen 11 optužbi. Ričard Nikson (Richard Nixon), jedini američki predsednik koji je dao ostavku, učinio je to 1974. godine kada su ga brojne republikanske kolege napustile tokom istrage u procesu opoziva u Zastupničkom domu.\nRomni je bio spreman da podrži predlog tužilaca/menadžera iz Demokratske stranke da se pozovu novi svedoci i prilože novi dokumenti. Za tu inicijativu im je bilo potrebno još tri glasa iz redova republikanaca. Pomenuti predlog je podržala i senatorka Suzan Kolins(Susan Collins).\nMeđutim, druga dva republikanska senatora - Liza Murkovski (Lisa Murkowski) i Lamar Aleksandera (Alexander) - promenili su stav iako su nagoveštavali da imaju razumevanja za inicijativu demokrata.\nDemokrate najavljuju nastavak istrage protiv Trampa\nDžerold Nedler (Jerrold Nadler), predsedavajući Odbora za pravosuđe, izjavio je za CNN da će demokrate u Predstavnčkom domu verovatno uputiti obavezujući poziv Džonu (John) Boltonu, bivšem Trampovom savetniku za nacionalnu bezbednost.\nOn je u knjizi čije je objavljivanje na čekanju da je odobri Bela kuća zbog poverljivih informacija, napisao da je Tramp želeo da zamrzne vojnu pomoć Ukrajini, dok njene vlasti ne sprovedu istragu protiv njegovog političkog oponenta Džoa Bajdena.\nBolton je izrazio spremnost da svedoči, ako dobije obavezujući poziv od Kongresa.


Putnicima delili vaučere da ne bi vraćali novac\nDatum kreiranja: utorak, 07 jul 2020 11:26\nEvropska komisija tvrdi da je prekršena Direktiva o putovanjima i da su se države oglušile o preporuku da vaučere nude na dobrovoljnoj bazi, a ne da ih obavezno uručuju u slučaju da putovanje nije realizovano.\nEvropska komisija (EK) je pokrenula postupak protiv deset zemalja koje su prekršile prava potrošača time što su nezakonito dodeljivale turističke vaučere umesto vraćanja novca za nerealizovane turističke aranžmane, saopštila je EK, a prenela Evropska agencija za zaštitu potrošača BEUC. Na listi ovih zemalja se osim Hrvatske koju je Evropska komisija opomenula da se oglušila o njihovo upozorenje da na ovaj način krši prava potrošača, našli su se i Kipar, Češka, Grčka, Francuska, Italija, Litvanija, Poljska, Portugalija i Slovačka.\nSve ove zemlje su dobile upozorenje i najavu da bi protiv njih mogao da bude pokrenut i postupak zbog povrede prava, a koji bi, ne bude li saradnje ovih zemalja s komisijom, mogao završiti i na Evropskom sudu sa mogućim kaznama. Kako je navedeno u izveštaju Evropske komisije, ove zemlje su prekršile odredbe člana 12. Direktive o putovanjima u paket aranžmanima s obzirom na to da su svojim nacionalnim legislativama agencijama i avio-kompanijama omogućile da putnicima izdaju vaučere umesto povraćaja novca, a to je u priličnom raskoraku s preporukama komisije o načinu kako se putnički vaučeri tokom pandemije mogu nuditi putnicima\n– Oni nisu zabranjeni i komisija nije imala ništa protiv da ih putničke agencije potrošačima nude na dobrovoljnoj bazi i to tako da svako odlučuje želi li vaučer ili novac. Ukoliko ne želi vaučer ima pravo da odbije takvu ponudu i da u propisanom roku od 14 dana od otkaza putovanja dobije novac i to kompletan uplaćeni iznos, navodi se u obrazloženju Evropske komisije. Mnoge zemlje su ovu preporuku zloupotrebile i pretvorile je u proceduru u kojoj putnici praktično do novca ne mogu da dođu odmah nego 180 dana od prestanka pandemije. EK je upozorila sve zemlje da je to u suprotnosti sa strogim pravilima o postupku povraćaja novca koji je na snazi i tokom pandemije.\nJoš 13. maja komisija je poslala zvanično upozorenje i opomenula sve zemlje da krše evropska prava potrošača i da propise u što kraćem roku moraju da prilagode. Oglasila se i Monik Gojan, direktor BEUC-a, koja je pohvalila postupak EK budući da su mnoge zemlje pokušale da preko leđa potrošača pokušaju da spasu agencije i avio-kompanije. Tokom prethodnih meseci, a najviše vandrednog stanja koje je proglašeno u većini zemalja bilo je jasno da se većina putničkih aranžmana neće realizovati, pa je generalni stav bio da se putnicima ponude zamene, pomeranje rokova, pa čak i vaučeri koji bi mogli da se iskoriste do kraja sledeće godine.\nKako su se potrošači vremenom pobunili i počeli da prijavljuju agencije koje vaučere koriste kao jedino rešenje, oglasile su se i zvanične institucije zahtevajući da se prava potrošača poštuju. Evropski komesar za pravdu i zaštitu potrošača, Didjer Rejnerds, izjavio je krajem maja da bi turisti trebalo da prihvataju vaučere, jer bi, kako je naveo, trebalo naći balans između zaštite potrošača i podrške industriji putovanja i turizma.\n– Ako je putovanje otkazano, putnici imaju pravo na povraćaj novca, međutim trebalo bi da razmotre i prihvatanje vaučera koji im omogućavaju da pod određenim uslovima svoje godišnje odmore pomere za kasnije. Istovremeno, države članice bi trebalo da razmotre i podršku za likvidnost turističkoj industriji. Izjavio je komesar i najavio praktično da države ne mogu da spašavaju turističku industriju novcem putnika. Po ugledu na ostatak evropskih zemalja i Srbija je donela uredbu po kojoj je omogućeno da svi građani koji su uplatili turistički aranžman do 15. marta ove godine imaju mogućnost da sa agencijama dogovore zamensko putovanje koje mogu da iskoriste najkasnije do 31. decembra 2021. godine. Ukoliko zamensko putovanje ne bude realizovano do pomenutog datuma, građani će imati pravo na povraćaj uplaćenih sredstava do 15. januara 2022. godine.\nPropisani su i posebni uslovi pod kojima se daje ponuda za zamensko putovanje, ali je u međuvremenu bilo mnogo žalbi putnika koji nisu želeli vaučer, ali im agencije nisu izašle u susret i vratile novac. Ovo se posebno odnosi i na avio-kompanije koje mnogim putnicima nisu vraćale novac i takođe su nudile zamenske letove u narednih godinu dana.


PU Čačak dobija 40 novih policijskih službenika 06/02/2019 Autor: Info Press | PRIJEPOLJE INFO\nNaslovna DRUŠTVO PU Čačak dobija 40 novih policijskih službenika 06/02/2019 Autor: Info Press\nPU Čačak dobija 40 novih policijskih službenika 06/02/2019 Autor: Info Press\nMinistar unutrašnjih poslova Nebojša Stefanović otvorio je danas novu zgradu u okviru Policijske uprave Čačak i najavio da će u ovoj godini uprava dobiti oko 40 novih policijskih službenika koji će pojačati rad na terenu i obezbediti da se građani ovog okruga osećaju sigurnije i bezbednije.\nOn je istakao da je ova policijska uprava u prethodnoj godini dobila 21 novo vozilo i nove uniforme i dodao da je otvaranjem i novih prostorija Ministarstvo želelo da unapredi kvalitet uslova rada policijskih službenika u Čačku.\nPrema njegovim rečima, kroz nove investicije, nove softvere, tehniku, renoviranje postojećih i otvaranje novih prostorija, Ministarstvo stvara uslove da policija bude efikasnija i spremnija da odgovori na sve izazove.\nStefanović tokom posete Policijskoj upravi Čačak razgovarao je sa policijskim službenicima o problemima sa kojima se suočavaju u radu, ostvarenim rezultatima, ali i o tome kako da se njihov rad unapredi i bude bolji i efikasniji.\nPrethodni tekstProsvetarima produžen Poseban kolektivni ugovor do 2022. godine\nSledeći tekstIzgradnja Policijske stanice na Zlatiboru 2020.


OŠ „Braća Aksić“- Lipljan: Ovde se neguje takmičarski duh GracanicaOnline.Info\nOŠ „Braća Aksić“- Lipljan: Ovde se neguje takmičarski duh\nPrva tri mesta na nedavno završenom opštinskom takmičenju iz geografije, osvojili su učenici Osnovne škole „Braća Aksić“ iz Lipljana.\nMirko Stevanović, Lazar Kostić i Luka Arsić, učenici osmog razreda, pokazali su da su iz geografije najbolji u čitavoj opštini. Na takmičenju koje je održano 13. marta ove godine u Osnovnoj školi „Vuk Karadžić“ u Lepini, njih trojica su osvojili prvo, drugo i treće mesto.\n„Ponosni smo na postignute rezultate, a to je i veliko priznanje za nas, naše nastavnike i našu školu,“ kaže Mirko Stevanović.\nJoš jedna učenica ove škole, Kristina Vasić, postigla je zapaženi rezultat na opštinskom takmičenju iz biologije. Ona će predstavljati svoju školu na regionalnom takmičenju.\nOdbojkaški klub „Paritzan“, zaslužan je za to što se Lipljan naziva „gradom odbojke“. Tradicija se nastavlja i neguje i u školi „Braća Aksić“.\nŽenski tim ove škole je na manifestaciji „ Dan više za odbojku“, koja je krajem februara održana u Lepini, osvijio drugo mesto. „Naš tim čine učenice od šestog do osmog razreda. Redovno vežbamo sa nastavnicima fizičkog vaspitanja i rezultati su tu“, kaže učenica osmog razreda Marija Mirić.\n„Imamo zlatnu decu koja su i odgovorna i takmičarski nastrojena“, ocenjuje Danijela Janićijević, školski psiholog. „Oni svojim rezultatima sami sebi daju vetar u leđa, a na nama je da ih motivišemo i dajemo podstrek da nastave tako“, dodala je Janićijevićeva.\nOsnovnu školu „Braća Aksić“ u Lipljanu pohađa 140 đaka. Pored matične, nastava je organizovana i u isturenim odeljenjima u Novom Naselju, Starom Grackom i Rabovcu.\nPrevious Vladeta Kostić: Ubrzo počinje izgradnja kanalizacije i u Čaglavici\nNext Za šampione, šampionski doček\n18. januara 2022., 17:30


Istraživanje o ponašanju nemačkih turista - TU magazin\nIstraživanje o ponašanju nemačkih turista\nNemačkim turistima je sigurnost važnija od prirode, a većina njih ne želi da se odrekne dalekih putovanja zbog zaštite okoline\nOdrživa putovanja i ekološka svest izgleda nisu na prvom mestu nemačkim turistima. Na osnovu istraživanja koje je sprovela hamburška BAT fondacija, Nemcima je na odmoru najvažnija jedna stvar, sigurnost, dok aspekti zaštite okoline postaju manje važni.\nNa pitanje Instituta GfK šta očekuju na godišnjem odmoru, 89% njih je izjavlo da budućnost turizma pripada sigurnim regionima i bezbednim zemljama. U sličnom istraživanju 2007. godine tako je odgovorilo samo 69% ispitanika.\nOsim toga, samo 57% ispitanika je potvrdno odgovorilo na izjavu da je najbitnija netaknuta priroda i visok kvalitet prirode i okoline. Uprkos sve većoj ekološkoj svesti u svakodnevnom životu, takvo ponašanje još nije dokazano na odmoru, daleke destinacije i dalje su atraktivne, sunce, plaže, more i strane zemlje i kulture još uvek su zanimljive za većinu nemačkih putnika.\nPrethodni tekstKovid iskorenio mamurluk u Pragu, grad želi novi početak\nSledeći tekstAir France povećava broj letova do Beograda


Postavljena automatska merna stanica za kvalitet vazduha u Beočinu Postavljena automatska merna stanica za kvalitet vazduha u Beočinu – Personal magazin\nMinistar zaštite životne sredine u Vladi Republike Srbije Saša Dragin prisustvovao je danas postavljanju automatske merne stanice za kvalitet vazduha (AMS) u Beočinu.\nU saopštenju Ministarstva zaštite životne sredine navodi se da je Srbija, pored već instalirane četiri automatske merne stanice (jedne u Boru i tri u Smederevu), dobila još jednu automatsku mernu stanicu lociranu u Beočinu, a u toku je instalacija još jedne u Beogradu.\nPodaci koji će se slati odnose se na koncentracije hemijski aktivnih supstanci (ugljen-monoksida, azot-monoksida, azot-dioksida, ukupnih azotovih oksida) i koncentracije praškastih materija, zajedno sa podacima o meteorološkim parametrima.\nOvako dobijeni podaci nisu samo u interesu Srbije, već će se razmenjivati u regionu sa odgovarajućim institucijama i nacionalnim centrima susednih zemalja, kao i sa Evropskom agencijom za zaštitu životne sredine u okviru međunarodnih obaveza i konvencija (Konvencija o prekograničnom prenosu kroz atmosferu, vodu i drugo).\nNa taj način Srbija pokazuje da ide ka Evropi i da će izmene Zakona o zaštiti životne sredine i usvajanje paketa zakona u oblasti zaštite životne sredine omogućiti razvijanje Srbije i njeno približavanje Uniji.\nPraćenje kvaliteta vazduha kod nas do sada je bilo bazirano na manuelnim metodama (dnevnom uzorkovanju, prikupljanju, transportu i laboratorijskom ispitivanju), a dobijeni rezultati nisu omogućavali dobijanje prave slike i nisu davali mogućnost za pravovremenu intervenciju u postrojenjima operatera za smanjenje emisija koje prekoračuju granične vrednosti emisija (GVE).\nU toku 2008. i početkom 2009. godine biće instalirane još 24 stacionarne AMS, jedna mobilna laboratorija, jedna kalibraciona laboratorija, kao i dodatna analitička oprema za ispitivanje kvaliteta vazduha.\nOvakav sistem moći će da u realnom vremenu prati koncentraciju zagađujućih materija u vazduhu na većem delu teritorije Srbije.\nNov, moderan automatski sistem sa 30 stacionarnih AMS, jednom mobilnom laboratorijom, jednom kalibracionom laboratorijom i dodatnom analitičkom opremom, činiće adekvatnu državnu mrežu koja će posedovati analizatore grupisane po posebnim kriterijumima (površina, broj stanovnika, vrste industrijskih postrojenja, saobraćaja).\nVrednost ovog projekta za automatski monitoring vazduha iznosi 3,5 miliona evra.\nSvi podaci koji se mere biće dostupni javnosti preko veb adrese Agencije za zaštitu životne sredine – www.sepa.sr.gov.yu, dodaje se u saopštenju.\nPostavljena automatska merna stanica za kvalitet vazduha u Beočinu was last modified: May 9th, 2008 by Redakcija


SEEbiz.eu / RS / Arsić: Srbiji je neophodan novi aranžman sa MMF-om\nMilojko Arsić Međunarodni monetarni fond Vlada Srbije\nArsić: Srbiji je neophodan novi aranžman sa MMF-om\nDatum objave: 13.03.2018. - 08:39:46\nBEOGRAD - Srbiji je neophodan novi aranžman sa Međunarodnim monetarnim fondom (MMF) na kosultativnoj bazi, smatra profesor Ekonomskog fakulteta u Beogradu Milojko Arsić.\nKako je objasnio, aranžman je potreban jer ukoliko budemo prihvatili sugestije MMF-a može poboljšati investicioni rejting i lakše i jeftinije se zaduživati na međunarodnom finansijskom tržištu.\nOn ja agenciji Beta, povodom početka razgovora misije MMF-a sa delegacijom Srbije o novom aranžmanu, rekao da ukoliko Srbija ne prihvati sugestije MMF-a i ne sprovodi dogovorenu ekonomsku politiku može dobiti negativnu ocenu, a to će se odražavati na investicioni rejting i cenu zaduživanja.\n"Efekte aranžmana sa MMF-om bez finansijske podrške, zvanog 'čuvarkuća' (Instrument koordinacije politika - PCI), određuje Vlada Srbije jer će ako ne prihvati sugestije i dometi biti ograničavajući", rekao je Arsić.\nIstakao je da je i prošlim aranžmanom sa MMF-om iz predostrožnosti bila dogovorena reforma javnih preduzeća u Srbiji pa to nije učinjeno.\nTehnička pomoć MMF-a je, prema njegovim rečima, poželjna jer ta finansijska institucija može da pruži objektivniju ocenu ekonomske politike od Vlade Srbije koja učestvuje i na izborima i ima svoje političke ciljeve.\n"MMF može, na primer, da predloži određene mere u oblasti pravosuđa za poboljšanje efekata javne uprave ili u oblasti zapošljavanja, ali ne može da ih spovodi", ukazao je Arsić.\nIstakao je da MMF može da traži i da se u politici zapošljavanja prednost daje kandidata sa većim kompetencijama, ali ne može da sedi u konkursnim komisijama i kontroliše da li se zapošljavaju partijski kadrovi.\nArsić je kazao da se aranžmanom 'čuvarkuća' akcenat stavlja na finansijsku konsolidaciju, makroekonomsku stabilnost i sprovođenje reformi i da u tom slučaju MMF češće dolazi i ocenjuje rezultate dogovorene politike.\n"Aranžman 'čuvarkuća' kreiran je sredinom prošle godine i još nema iskustava o njegovoj primeni", podsetio je Arsić.


Od sinoć je moguće i primanje novca preko Pejpala | Edukacija\nRešenja zadataka kombinovanog testa – mala matura 17/06\nDanas je Svetski dan zaštite životne sredine 05/06\nSinoć je Pejpal omogućio korisnicima u Srbiji da primaju novac, tako da će od sada biti moguće korišćenje ovog servisa sa svim njegovim beneficijama.\nSrbija je na Pejpalovom zvaničnom sajtu bila uvršćena u zemlje u kojima se planiralo omogućavanje svih funkcija ovog servisa, a planirani termin bio je do 8. oktobra. Mnogi su sumnjali da će do toga doći, ali nakon šest dana kašnjenja, ovo se konačno realizovalo.\nOva opcija se pušta korisnicima u grupama, tako da ukoliko do vas još uvek nije stiglo, trebalo bi da se desi uskoro.\nPejpal je počeo da posluje u Srbiji u aprilu prošle godine, kada je bilo omogućeno samo slanje novca. Sada, kada su sve opcije omogućene, imamo kompletnu uslugu, odnosno moći ćemo da primamo i šaljemo novac na ime prodaje robe ili pružanja usluga i slično. Nije potrebno ništa dodatno da se uradi da bi se ova opcija aktivirala, poručili su iz Pejpala.\nTransakcije novca preko Pejpala zahtevaju odgovarajući zakonski okvir, odnosno definisano elektronsko poslovanje, kako bi funkcionisale kako treba. Iako se često nailazi na neuvažavanje elektronskih dokumenata u institucijama, povećanjem obima elektronskog poslovanja ovi problemi bi trebalo sve ređe da se javljaju.\nOvo je najvažnije za izdavanje faktura, a dobra vest je da naši zakoni ne zahtevaju postojanje pečata ili potpisa za uvažavanje elektronskog dokumenta. Prema Zakonu o računovodstvu postoje računovodstvene isprave koje knjigovođa može koristiti kao važeći dokument. Takođe, u tom zakonu piše da elektronski dokument treba da sadrži potpis ili neki drugi vid identifikacije i to je ispravan dokument i ne mora biti odštampan.\nNagrađeni najbolji učenici iz Vojvodine\nOtvorena izložba povodom Meseca Frankofonije u Novom Sadu\nTAGS: paypalpejpalpejpal omogućen u potpunostiprimanje novca preko pejpala


Palmino ulje, zdravlje i klimatske promene: Proizvođači uskraćuju seljacima milione dolara : Južne vesti\n12:42, 24. 5. 2022.\n„Ranije je bilo mnogo svinja, jelena, antilopa i bodljikavih prasadi", kaže on.\n„Danas jedva da ima nečeg živog."\n„Ništa nam nije vraćeno. Sve su nam uzeli", kaže on.\n„Dovoljno je", kaže ona. „Ali nije mnogo."\n„To je samo jedan primer - i dešava se svuda", kaže Danijel Džohan, indonežanski poslanik zadužen za sektor poljoprivrede i šumarstva, koji zastupa ovo pleme.\n„Korporacije su pohlepne."\nU zamenu je obećan ekonomski razvoj. Da bi dobili lokalnu podršku i pristup vladinim finansijama, kompanije su često obećavale da će podeliti svoje plantaže sa seljanima, na placevima poznatim kao „plazma".\nAli pojavio se stalni talas pritužbi da kompanije nisu ispunile svoj deo obećanja - i zakonske obaveze - da zajednicama obezbede plazmu.\nAnalizirajući vladine podatke, istraga je pokazala da kompanije nisu obezbedile više od 100.000 hektara - oko veličine Los Anđelesa - zakonski obavezujuće plazme samo u pokrajini Centralnog Kalimantana na ostrvu Borneo.\n„Krvavo smo pretučeni bez ikakvog saslušavanja", rekao je jedan čovek.\n„Sav taj otpor koji su pružili, ponekad čak žrtvujući živote, a i dalje ništa nije rešeno", kaže Danijel Džohan, koji je posetio Tebing Tingi ubrzo nakon protesta protiv drugih poslanika.\n„To znači da sistem ne funkcioniše."\nSamsul Kamar, šef kancelarije za plantažu u Riauu, pokrajini koja je najveći proizvođač palminog ulja u Indoneziji, kaže da on sada ima posla sa novom žalbom zbog plazme „skoro svake nedelje", a samo šačica od 77 kompanija pod njegovim nadzorom obezbeđuje dovoljno plazmi.\nVećina velikih firmi za robu široke potrošnje obećala je da će iskoreniti „eksploataciju"" ljudi iz svojih lanaca snabdevanja.\nAli otkrili smo da mnoge od njih imaju neke veze u lancu snabdevanja sa kompanijama za koje je javno obelodanjeno da se ne pridržavaju propisa o plazmi - uključujući od strane indonezijskih zvaničnika vlade.\n„Možda ako nema odlučnog delovanja koje može da im naškodi, oni misle da to mogu da ignorišu", kaže on.\nDžonson end Džonson je rekao da oni „shvataju ove optužbe veoma ozbiljno" i da su pokrenuli vlastiti žalbeni postupak.\nKelogs je rekao da će istražiti navode i „koordinisati sa dobavljačima kako bi odlučio koji su mu sledeći potezi".\nMondelez, koji je vlasnika Kedberija, rekao je da je kontaktirao eksperte „da bi bolje razumeo ovaj problem i kako bi u budućnosti mogao da ga rešava sa dodatnim javnim obavezivanjem".\nRekit je napisao da ovi nalazi „sugerišu potencijalne sistemske probleme" koji „zahtevaju dodatnu istragu i koordinisanu akciju raznih javnih i privatnih aktera".\nFirma tvrdi da je odlučna da to uradi, ali da je to i dalje „rad koji je u toku".\n„Ne želim da čujem više nikakve izgovore", rekao je on.\n„Zato što je sve vrlo prosto: plazma treba da se gradi u tandemu sa glavnom plantažom. Zašto postoji glavna plantaža, a nema plazma plantaža?"\nTekst pesme prevodi se kao „naše je srce puno ako su naši unuci zdravi", objašnjava ona.\n„I zato da bi naši unuci mogli istinski ponovo da žive, želimo da nam se naše vekovno ognjište vrati", kaže ona.\n„To je sve što želimo."


Zorana Mihajlović posle vožnje Istočnim krakom: Sve ovo što ste videli nije postojalo pre dve godine! - Pirot Plus Online\nZorana Mihajlović posle vožnje Istočnim krakom: Sve ovo što ste videli nije postojalo pre dve godine!\n19. jul 2019. 09:01 Gradska hronika Pirot Plus Online\nPotpredsednica Vlade Srbije i ministarka građevinarstva, saobraćaja i infrastrukture prof. dr Zorana Mihajlović bila je danas sa predstavnicima medija na safariju istočnim krakom Кoridora 10 i tom prilikom istakla da sve što su novinari i gosti na obilasku mogli da vide nije postojalo pre dve godine. Mediji su imali priliku da prvi prođu kompletnom deonicom.\nMihajlovićeva je istočni krak Кoridora 10 obišla zajedno sa ministrom omladine i sporta Vanjom Udovičićem, šefom kancelarije Svetske banke u Srbiji Stivenom Ndegvom i proslavljenim reli vozačem Dušanom Borkovićem.\n“Završetkom južnog kraja Кoridora 10 kroz Grdelicu postali smo najbrža ruta između severa i juga. Кada završimo istočni krak bićemo najkraća ruta između istoka i zapada. Srbija je postala nezaobilazna ruta u transportu i drago mi je da ste danas mogli da vidite šta smo napravili za dve godine. Dobri putevi znače bezbednost na drumu, bolju povezanost sa svetom, nive investicije i razvijenu zemlju”, rekla je ona.\nPotpredsednica Mihajlović dodala je da Vlada Srbije danas ima stabilan budžet i finansije, političku stabilnost i spremne projekte za realizaciju, te da se više nikada neće ponoviti iskustva iz prošlosti da je država uzimala kredite bez spremne projektno-tehničke dokumentacije.\nVanja Udovičić, ministar omladine i sporta čestitao je svima koji su učestvovali u izgradnji ovog istorijskog projekta za zemlju.\n“Auto-put kojim smo danas prošli budi ponos i dokaz je da Srbija postaje ravnopravan deo Evrope i sveta. Pokazali smo da umemo da se borimo sa svim preprekama i realizujemo velike infrastrukturne projekte”, rekao je Udovičić.\nAleksandar Senić, direktor Sektora za izgradnju u “Кoridorima Srbije, rekao je da su novinari danas imali priliku prvi da se voze novoizgrađenom deonicom auto-puta od Proseka do Crvene Reke, u dužini od 22,5 km.\n“Nadam se da će građani biti zadovoljni korišćenjem novog auto-puta, izgrađenog po svim bezbednosnim standardima, čije otvaranje će biti tokom jeseni”, rekao se Senić.\nStiven Ndegva istakao je zadovoljstvo što je ova organizacija deo projekta izgradnje Кoridora 10.\n“Važnost Кoridora 10 je ogromna. Doprineće boljoj povezanosti Srbije, povećaće bezbednost i unaprediti ekonomski razvoj zemlje. Impresionirani smo današnjom vožnjom i radujemo se završetku i otvaranju ovog dela auto-puta”, rekao je Ndegva.\nDušan Borković rekao je da je kao građanin Srbije ponosan na sve što je Vlada uradila u prethodnim godinama kada su putevi u pitanju i da je kao promoter bezbedne vožnje svestan važnosti izgradnje novih auto-puteva.\n“Hvala predsedniku Vučiću i potpredsednici Vlade Zorani Mihajlović jer se brine da građanima bude bolje i da se ulaže u infrastrukturu. Put kojim smo danas prošli je bezbedan, krajolik je prelep i kao neko ko je obišao svet mogu da kažem da izgleda svetski”, rekao je on.


Šarović: Nećemo dozvoliti da mafija upravlja izborima – Radiobosna.net\nŠarović: Nećemo dozvoliti da mafija upravlja izborima\nSDS će tražiti da se ponište izbori u Doboju jer tamo vlada potpuno nezakonje, izjavio je danas Mirko Šarović, predsjednik SDS.\nŠarović kaže da će SDS zbog činjenice da kriminal i mafija u ovom gradu kontroliše izborni proces tražiti da se izbori u ovom gradu održe pod potpunim monitoringom.\n„Nadam se da će i druge političke partije imati sličan stav i da ćemo zajedno učiniti sve kako bi se spriječili oni koji želi na potpuno nezakonit način oteti izbornu volju građana“, kazao je Šarović.\nOn je izrazio očekivanje da će institucije, Centralna izborna komisija i opštinske, kao i gradske izborne komisije, biti na visini zadatka i pokazati da su jači od kriminala i mafije koji u nekim sredinama kontroliše izborne procese.\n„Ako adekvatno reaguju i spriječe očigledan kriminal ima šanse da će pobijediti pravna država“, poručio je Šarović.\nGovoreći o evidentiranim neregularnostima, Šarović kaže da je situacija dramatična u nekoliko sredina i da je SDS uputio više prigovora i žalbi na izborni proces.\n„Posebno je dramatično u Doboju, gdje se okupljaju građani. Nepravilnosti su evidentirane u Trebinju, Zvorniku, Banjaluci i u Istočnom Sarajevu. Evidentiran je veliki broj kršenja Izbornog zakona i onemogućavanja svih akreditovanih posmatračima da učestvuju u biračkom procesu“, kazao je Šarović.\nOn je poručio da SDS neće dozvoliti da mafija upravlja izbornim procesom i da učiniti sve kako bi se spriječile izborne prevare bilo koje vrste.\n„Borićemo se da se spriječi izborna krađa i da se kazne svi slučajevi izbornih neregularnosti, među kojima je kupovina glasova“, kazao je Šarović.\nPredsjednik SDS je jutros nakon glasanja izrazio zadovoljstvo sa atmosferom koju vlada na biralištima.\nČini mi se, dodao je Šarović, da je uprkos pandemiji prisutna velika energija i da su građani shvatili koliko je njihov glas važan.\n„Strah je pobjeđen u najvećem broju sredina i smatram da će to biti presudno. Očekujem da će svaki glasač shvati poruku da Republiku Srpsku i svaki njen grad izgrađujemo za sve nas, a ne za jednu političku opciju i jednu stranku“, rekao je Šarović.\nPozvao je građane da izađu na izbore i da daju svoj doprinos ideji da se svaki grad i opština grade po mjeri svakog građana Republike Srpske.


Predavanje IM Slobodana Mirkovića - Škola šaha i Šahovski klub Vidikovac\nPredavanje IM Slobodana Mirkovića\nŠahovski Klub Vidikovac imao je tu čast da kao specijalnog predavača ugosti Internacionalnog majstora Slobodana Mirkovića. U prostorijama kluba 23.09.2012. Slobodan Mirković je održao predavanje za članove ŠK Vidikovca, tokom kog su svi prisutni zaista uživali. Interesantne šahovske priče, priče iz prakse i šahovska teorija prikazana na jedan potpuno drugačiji i zabavan način obeležile su ovo predavanje, pa se ovom prilikom ceo ŠK Vidikovac zahvaljuje IM Slobodanu na ukazanom vremenu i znanju koje je nesebično podelio sa celim klubom.\nU narednom periodu ŠK Vidikovac će ugostiti još mnogo vrhunskih šahista i predavača, a sve to u želji da članovima kluba pruži priliku da se druže i uče od vrhunskih igrača.\n30. septembra 2012. Moderator\nBesplatna škola Tekvondo-a za članove ŠK Vidikovca → ← Pobeda u IV kolu Zonske lige!!!


Zorana Mihajlović - Blic Sport\nKoordinaciono telo za rodnu ravnopravnost na čijem je čelu prof. dr Zorana Mihajlović i kompanija Mozzart potpisali su danas u Vladi Srbije Protokol o saradnji.\n"DA TRIJUMFUJEMO I U BORBI PROTIV NASILJA NAD ŽENAMA" Zorana Mihajlović: Hvala Zvezdi, vidimo se i protiv Parižana\nPotpredsednica Vlade i predsednica Koordinacionog tela za rodnu ravnopravnost prof. dr Zorana Mihajlović čestitala je fudbalskom klubu Crvena zvezda na pobedi protiv Liverpula u utakmici Lige šampiona (2:0).\nZorana Mihajlović: Hvala Zvezdi što je podržala akciju "Stop nasilju nad ženama"\nPotpredsednica Vlade Srbije i predsednica Koordinacionog tela za rodnu ravnopravnost Zorana Mihajlović zahvalila je Fudbalskom klubu Crvena zvezda na zajedničkoj akciji tokom utakmice Lige šampiona protiv Napolija i poruke "Stop nasilju nad ženama".\nNovak Đoković je maestralnom igrom pobedio Rafaela Nadala sa 3:2 u setovima, te obezbedio finale Vimbldona.\nZorana Mihajlović: Sin mi je bio na derbiju... Incidenti nisu dobri ni za imidž naših klubova, ni za Srbiju\nAtletski stadion u Novom Pazaru do kraja 2015.\nPotpredsednica Vlade Srbije i ministarka građevinarstva, saobraćaja i infrastrukture, Zorana Mihajlović izjavila je u Novom Pazaru da veruje da će atletski stadion u tom gradu biti završen do kraja 2015. godine.


Grčka podnela zahtev evrozoni za novu finansijsku podršku\nGrčka je danas podnela zahtev Evropskom mehanizmu stabilnosti za novu finansijsku pomoć i kratkoročno prebrođivanje hitnih potreba u svežem novcu od nekoliko milijardi evra, od plaćanja rate kredita Evropskoj centralnoj banci 20. jula, pa do plata državnim službenicima i penzija.\nVođi evrozone su, uz snažno insistiranje Francuske i Italije, sinoć Atini dali rok do četvrka u ponoć da predstavi jasne, tehnički precizne predloge za mogući dogovor o daljoj finansijskoj podršci EU i Međunarodnog monetarnog fonda (MMF).\nGrčki premijer Aleksis Cipras je danas u Evropskom parlamentu izjavio da će se Atina tim predlozima obavezati na “ubedljive reforme, uz najmanje moguće recesivne mere i podsticanje rasta privrede”.\nAli, stavio je on do znanja, to znači da uz temeljite reforme, uštede mora doći do rasta privrede i zapošljavanja, čime bi grčki dug mogao realno da se otplaćuje.\nCipras je rekao da će predlozi njegove vlade biti reforme koje prethodne grčke vlade za pet i po godina politike stezanja kaiša nisu nikad htele da sprovedu.\nOn je istakao da će predlog Atine evrozoni i poveriocima duga obuhvatiti i ključno važne olakšice, pomeranje rokova i “restrukturaciju duga, što ne smemo smatrati tabu temom”.\nCipras je u parlamentu Evropske unije podvukao da je Grčka pet godina bila “mesto gde se vršio eksperiment stezanja kaiša…koji je bio neuspešan”, a desetine milijardi evra koje su dobijena za rešavanje krize i duga nisu otisle narodu, već za spasavanje banaka.\nCipras je zatražio da se ulože svi napori za socijalno pravedno rešenje teške grčke krize i rekao da jasno želi da predoči da za grčke nevolje nisu “samo krivi zli stranci “, već korumpirane vladajuće oligarhije i prethodne vlade koje su održavale “klijentelizam…povezanost političke i ekonomske vlasti”, korupciju i masovno neplaćanje poreza.\nGrčki premijer je naveo analizu švajcarske banke Kredi suis, prema kojoj 10 odsto grčkog stanovništva ima 60 odsto nacionalnog bogatstva, a tih 10 odsto bogatih, naglasioje Cipras, nikad nisu obuhvaćeni merama stezanja kaiša.\nPredsednik Evropskog saveta Donald Tusk i predsednik Evropske komisije Žan-Klod Junker su sinoć, posle zasedanja vođa evrozone, zemalja EU članica evra, podvukli da ne žele izlazak Grčke iz evrozone, ali su predočili da je moguć i takav “najrcrnji scenario”.\nJunker je rekao da je zato Evropska komisija pripremila i podroban plan za izlazak Grčke iz evrozone ako ne bude drugog rešenja, uz program humanitarne pomoći za grčko stanovništvo.\nTusk je objasnio da je samit cele EU sazvan takođe u nedelju zato što bi posledice u slučaju “crnog scenarija” bile takođe veoma velike za celu Uniju “, što bi “celu Evropu pogodilo i u geopolitičkom pogledu”.\nPored ostalog, Tusk je rekao da ne bi bilo pošteno da o sudbini Grčke i evrozone ne odlučuju i Rumunija i Bugarska koje, iako nisu u evrozoni, zajedno s još nekim zemljama osećaju posledice grčke krize.\nNa pitanje novinara da li su vođi evrozone izrazili spremnost da se olakša, delom odloži ili otpiše grčki dug, Junker je odgovorio da je već ranije bilo ponuđeno da se to razmotri u oktobru.\nDžordž Barns, američki komičar\t(1896-1996)\nŠta peva Srbin kad dođe u Grčku?\n"Ovo je zemlja mojih snova"!


Vučić svečano otvorio rumski “Everest production”\nU Rumi je danas svečano otvorena fabrika za proizvodnju memorijske pene kinesko-danske kompanije EverRest production\nU Rumi je danas svečano otvorena fabrika za proizvodnju memorijske pene kinesko-danske kompanije “EverRest production”, a premijer Aleksandar Vučić izrazio je ponos što se to događa na najveći srpski praznik, Vidovdan, te što je u prilici da otvori fabriku koja će u kratkom vremenu zaposliti 1.200 ljudi. “Počeli smo da gradimo našu srpsku planinu uspeha”, rekao je premijer, ne krijući zadovoljstvo otvaranjem fabrike u kojoj će u prvoj fazi posao naći 300 ljudi, a kasnije još 900.\nVučić je podsetio da je trenutno na birou rada u Rumi oko 6.000 ljudi, i dodao da će nakon završetka ove i daljih planiranih investicija taj procenat biti značajno niži, što su velike stvari za našu zemlju:\n“Vidovdani naše budućnosti”, rekao je predsednik Vlade Srbije. On je ukazao da mu je direktor kompanije “HealtCare Europe” Aleksandar Andersen Podravac rekao da će proizvodnja memorijske pene ove fabrike značiti povećanje BDP-a Srbije u tekstilnoj industriji za 30 odsto.\n“Nastavićemo tim putem i ovo pokazuje da vaš put ide uzlaznom linijom kad sprovodite teške mere, a imate jasan program i plan, kada imate viziju, ali i pokazuje da bezbolna rešenja nisu uvek najbolja”, poručio je Vučić.\n“Počeli smo da pravimo i gradimo našu srpsku planinu uspeha”, podvukao je on.\nOn je pohvalio i opštinu Ruma, podsećajući da je još pre dve godine bila u minusu od 500 miliona, a da sada nema manje od 100 miliona na svom računu, što je rezultat posvećenosti.\nVučić je izrazio uverenje da će Srbija postati jedan od lidera na evropskom tržištu, ističući da će proizvode fabrike u Rumi kupovati na tržištima od Velike Britanije, preko Afrike, do Bliskog istoka.\nPodravac je, izražavajući zahvalnost Vladi Srbije i opštini Ruma, naglasio da je ovaj projekat dokazao da je moguće sve ostvariti ako se marljivo radi kao Kinezi, razmišlja inovativno kao Danci, a sve to uz srpski inat. Ova fabrika, prema njegovim rečima, izgrađena je od strane projektnog tima od svega 11 ljudi i za svega osam meseci, dva meseca pre roka.\nVlasnik kineske kompanije “Healtcare” Zangen Ni rekao je da je njegov život promenila 1999.godina, kada su Kina i SAD počele da imaju loše odnose, i kada je bio besan na američku administraciju koja je napala Srbiju. To ga je navelo da se prekvalifikuje, te je tada došao u dodir sa jastukom od memorjske pene, proizvedne u Skandinaviji, što ga je navelo da započne sopstveni biznis. “Pre 16 godina dešavanja u ovoj zemlji promenila su moj nacicn razmišljanja i moj život. Svet je mali, kao što pokazuje moj put i sada smo fabrikom u Srbiji zatvorili pun krug”, poručio je on.\n“Mi nismo samo običan investitor, već ćemo biti partner koji će poslovati sa punim poštovanjem kulture i društva, vodeći racucna da ne zagađujemo životnu sredinu”, dodao je ukazujući da će uslišiti molbu premijera da se pojača ovdašnja proizvodnja. Vlasnik danask ekompanije “EverRest” Kristian Frismodt istakao je da ova fabrika ima veliki značaj, jer je prva fabrika van Kine, i ujedno prvi zajednički projekat kineske i danske kompanije, koja treba da omogući penetraciju evropskog tržišta.\n“Verujemo da je ovo samo početak. Uveren sam da ćemo za par godina imati još veći pogon. Fabrika je izgrađena u rekordnom roku i time ste dokazali da ste vredni našeg poverenja”, podvukao je on. Ambasador Kine Li Mančang naglasio je da je ova moderna fabrika još jedan dokaz da Kina može da sarađuje sa svim zemljama koje žele da invetsiraju u Srbiju.\n“Mislim da je ova kompanija tek “prva Lasta” što se tiče saradnje Kine i Srbije. Doćiće puno kineskih kompanija koje će ulagati u Srbiju”, uveren je kineski ambasador dodajući da sve što će sve su obećali predstavnici kineske vlade biti realizovano. Ambasador Danske Mihael Borg-Hansen je izrazio uverenje da su investitori odabrali dobru lokaciju i da će biti dobar primer ekonomskog angažovanja.\nPrema njegovim rečima Srbija postaje kapija na tržištu u ovom regionu. Otvaranju nove fabrike memorijske pene u Rumi prisustvovao je i ministar privrede Željko Sertić, koji je sa predsednikom opštine Ruma Slađanom mančićem i direktorom “HealtCare Europe” Aleksandrom Andersenom Podravcem potpisao Memorandum o saradnji o ulaganju u drugu fazu projekta i proširenje proizvodnog pogona.\n“Everrest” proizvodi i prodaje jastuke i dušeke za velike maloprodajne objekte u Evropi. “Everrest” je najveći prodajni zastupnik “Healthcare Co” u Evropi i prodaje u oko 17 država u Evropi, što čini 30 odsto ukupnog proizvodnog obima kompanije “Healthcare”.\nSledeća ⇨ Crnu Goru će u narednom periodu posjetiti veći broj turista iz Kine\nPrethodna ⇦ Auto-put: Posao za 300 Kolašinaca


Mihajlović: Produžen rok za koncesiju za beogradski Aerodrom “Nikola Tesla”\n09.06.2017. / 14:00\nBEOGRAD, Rok za davanje koncesije za beogradski Aerodrom “Nikola Tesla” produžen je do 21. juna zbog njegovog strateškog položaja i velikog interesovanja kompanija, rekla je ministar građevinarstva, saobraćaja i infrastrukture Srbije Zorana Mihajlović.\nOna je novinarima u Vladi Srbije izjavila da je, ukoliko se bira strateški partner za Aerodrom, bolje da se sve dobro sagleda i izabere najbolji.\nRok za odlučivanje ko će od potencijalnih investitora zainteresovanih za koncesiju za beogradski Aerodrom “Nikola Tesla” biti kvalifikovan za slanje obavezujućih ponuda produžen je do 21. juna na zahtjev kvalifikovanih učesnika u tom postupku.\nPrvobitni rok bio je 10. jun, prenijeli su beogradski mediji.\nU prvoj fazi postupka, u kojoj se dostavljaju neobavezujuće ponude, rokovi su produžavani tri puta.\nVlada Srbije i Aerodrom “Nikola Tesla” objavili su 10. februara javni poziv za davanje koncesije za tu kompaniju u trajanju od 25 godina.\nZa koncesiju se prijavilo 27 kompanija, a dvije se nisu kvalifikovale za dalje učešće u postupku. Srna


Rohani: Iran uz narod Katara\n"Verujemo da pritisak, pretnje i sankcije nisu dobri za rešavanje bilo kakvog problema između zemalja u regionu", rekao Rohani\nIranski predsednik Hasan Rohani izjavio je u nedelju da Iran želi da produbi svoje odnose s Katarom i osudio blokadu prema toj zemlji koje su nametnule Saudijska Arabija i njeni saveznici.\n"Iran želi i dalje da razvija odnose s Katarom", rekao je Rohani u telefonskom razgovoru s katarskim šeikom Tamimom ben Hamadom Al Tanijem, kojem je čestitao Ramazanski bajram, prenosi Beta.\nRohani je rekao da je Iran "s narodom Katara". "Verujemo da pritisak, pretnje i sankcije nisu dobri za rešavanje bilo kakvog problema između zemalja u regionu", dodao je iranski predsednik.\nOd Katara se traži i da prestane da finansira sve ekstremističke grupe koje su SAD označile kao terorističke, uključujući takozvanu Islamsku državu, libanski Hezbolah i ogranak Al Kaide u Siriji, nekada poznat kao Nusra front.


Građanski preokret: Država Linglongu poklonila i aerodromsku pistu - Novinar.rs\nNakon više od tri meseca od podnetog zahteva i Rešenja o izvršenju koje je Poverenik za informacije od javnog značaja doneo pod pretnjom sprovođenja rešenja posrednom prinudom i izricanja novčanih kazni, Republička direkcija za imovinu Republike Srbije dostavila je kopiju ugovora sa kineskom kompanijom Linglong, kaže se u saopštenju pokreta Građanski preokret.\nNa osnovu zaključka Vlade Republike Srbije, država je ugovorom poklonila kineskom investiroru Linglong više od 96 hektara zemljišta, aerodromsku pistu i pomoćne objekte uz nju, a preuzela je na sebe obavezu da obešteti aktuelne i potencijalne potražioce tog zemljišta u postupku restitucije, kako bi interes Linglonga bio zaštićen.\nU ugovoru piše: “Radi izbegavanja svake sumnje, u slučaju zahteva trećeg lica ili postojanja tereta, Republika Srbija će, o svom trošku, preduzeti sve radnje dozvoljene zakonskim propisima, radi sprečavanja bilo kakve štete za Linglong”, ističu u Građanskom preokretu.\nOvakvim postupanjem vlasti, država krčmi svoje najvažnije resurse i pretvara se u ponizni servis stranih investitora, na dugoročnu štetu svojih građana.\nU industrijskoj zoni “Jugoistok”, koja se se nalazi pored zemljišta poklonjenog Linglongu, Grad Zrenjanin prodaje parcele po početnoj ceni od 943,5 dinara za kvadratni metar. To znači da zemljište poklonjeno Linglongu vredi najmanje osam miliona evra, zaključuje se u saopštenju pokreta Građanski preokret.\nPosted in GRADOVITagged #AERODROM #GRAĐANSKI PREOKRET #ŠANDONG LINGLONG #ZRENJANIN\nTalibani ubili hrvatskog vojnika u Kabulu, dvojicu ranili\nTalibani ubili hrvatskog vojnika u Kabulu, dvojicu ranili KABUL, ZAGREB – Ministarstvo odbrane Hrvatske saopštilo je da je jedan od trojice vojnika koji su jutros ranjeni u Avganistanu preminuo od […]


source.ba | Veliki redovi i gužve širom Sarajeva: Brojni penzioneri danas na ulicama Sarajeva, stvorene velike gužve ispred banaka\nIsplata penzija za mart u Federaciji Bosne i Hercegovine (FBiH) počinje danas, potvrđeno je iz Zavoda za penzijsko i invalidsko osiguranje FBiH.\nMarkale u doba korone: Kilogram limuna 5 KM, kilogram mandarina 4 KM, kruška 'viljamovka' 5 KM\nSarajevske crtice: Biciklima i rolama protiv virusa korone!\nOd danas do petka, u terminu od 08:00 do 12:00, penzioneri stariji od 65 godina u Federaciji imat će priliku izlaska radi podizanja penzije i obavljanja nužnih kupovina.\nIz Zavoda za penzijsko i invalidsko osiguranje najavljeni su posebni aranžmani sa bankama i poštama kako bi penzioneri dobili i preuzeli penzije, a da to ne postane uzrok širenja koronavirusa. Prema raspoloživim podacima, penzije za mart će dobiti 350.000 penzionera, od kojih 130 hiljada penziju primaju preko banaka i stariji su od 65 godina.\nOdluka da osobama starijim od 65 godina se dozvoli izlazak kako bi obavili obaveze je odluka koju je donio Krizni štab FBiH.\nFotograf Source.ba portala jutros je bio na ulicama Sarajeva gdje su zabilježene velike gužve na ulicama, uglavnom ispred banaka, kada su u pitanju penzioneri.


Šume Srbije se suše zbog "stresa" - Izazov\nRadio-televizija Srbije 14. maja 2018. 12:02\nRatko Ristić učestvuje na međunarodnom skupu stručnjaka zemalja centralne i istočne Evrope i Kine "16+1" u Klubu poslanika u Beogradu. Na tom skupu se razgovara o problemima u vezi sa klimatskim promenama u svetu, nestajanju šuma i razvoju drvne industrije.\nPistić je istakao da u ovom trenutku postoje velike površine šuma u Srbiji koje se suše "zbog stresa", odnosno, povećanja prosečne godišnje temperature vazduha.\n"Srbije je mala zemlja na svetskoj mapi ali problemi kojima smo izloženi su veoma veliki i Srbija je paradigma globalnih problema", napominje Ristić za Tanjug.\nKako razvijati drvnu industriju?\n"Srbija, posle tranzicionih dešavanja, ima industriju drveta kao jednu od najvitalnijih grana privrede koja zapošljava 30.000 ljudi i prihoduje više od milijardu evra", rekao je Ristić.\n"Pored tradicionalnih tržišta Severne Amerike, Rusije i područja Balkana, Srbija je veoma zanimljiva za kineske kompanije koje ovde kupuju vrlo kvalitetno drvo i prerađuju vrhunske proizvode u svojim kompanijama i širom sveta", objašnjava dekan Šumarskog fakulteta.


► Gojković o Nogu: Za račun raznih inspiratora kontinuirano rade na\nPredsednica Skupštine Srbije Maja Gojković ocenila je danas da su "oni" koji su sa pejnt bol puškom u rukama došli ispred parlamenta, "ozbiljni u nameri da za račun raznih inspiratora, kontinuirano rade na destabilizaciji Srbije".\nReagujući na istup samostalnog poslanika Srđana Noga koji je sinoć iz pejnt bol puške pucao na zgradu Skupštine Srbije, predsednica parlamenta je navela da "neki nikako da shvate da im je za dolazak na vlast potrebna podrška građana Srbije, a ne palice, kamenice i puške".\n"Dolaskom ispred Skupštine Srbije sa pejnt bol puškom u rukama i najavom nasilja jasno se pokazuje namera onih, koji ni do sada nisu prezali od brutalnog nasilja, da su ozbiljni u nameri da za račun raznih inspiratora, kontinuirano rade na destabilizaciji Srbije", navela je predsednica parlamenta a preneo njen kabinet.\nOcenila je da su "uporni napadi na Narodnu skupštinu i nasilje koje smo nedavno gledali, kao i poslednje najave da će se te scene ponavljati, napad na demokratski izraženu volju građana Srbije".\n"Ne može niko nasiljem, haosom i divljanjem menjati demokratski izraženu volju građana Srbije. Neka se ne zavaravaju razni kreatori ovakvih planova da će bilo koga u Srbiji uplašiti i da će naša zemlja ustuknuti pred nasiljem i fašističkim metodama delovanja. Srbija je ozbiljna država, koja neće dozvoliti raznim uzurpatorima da ugrožavaju legitimno izabrane institucije i znaće da odgovori na sve izazove", navela je Maja Gojković.


Irfan Hamzagić pojačao odbojkaše Radničkog | Ritam Grada - vesti Kragujevac\n– Iskreno, nisam imao u planu ostanak u domaćoj ligi, ali nakon što su mi ljudi iz Radničkog predočili svoje ambicije za predstojeću takmičarsku sezonu, odlučio sam da prihvatim ponudu. Drago mi je što ću imati priliku da sarađujem sa trenerom Draganom Kobiljskim, kao i sa mojim nekadašnjim saigračima iz Novog Pazara Srećkom Ristićem i Dušanom Loparom. S obzirom da Radnički ove godine obeležava 75 godina od osnivanja kluba, nadam se da ćemo ovaj vredan jubilej proslaviti kako dolikuje – sa trofejem u rukama – poručio je Hamzagić.\n– Hamzagić je bio želja trenera Dragana Kobiljskog, kome smo dali odrešene ruke u procesu formiranja ekipe za novu sezonu. Radi se o jednom ozbiljnom igraču sa internacionalnim iskustvom i povremenom reprezentativcu, koji je svojevremeno važio za jednog od najboljih korektora u Super ligi. Sigurno je da će njegov dolazak dodatno podići kvalitet ekipe i pomoći nam u realizaciji naših takmičarskih ciljeva – istakao je Dušan Vulović, sportski direktor Radničkog.


16-05-2018 19:42 Ratni izveštaji Naoružanje Svet Planeta Video\nU želji da papira Rusima, Amerika izvršila novi test rakete "Minutmen 3".\nMinutman 3 (foto: jutjub)\nAmerika je juče testirala interkontinentalnu balističku raketu "Minutman 3" iz vojne baze Vandenberg u Kaliforniji.\nRaketa LGM-30 poznata pod imenom "Minutman 3" je u jedina interkontinentalna balistička raketa koja poleće sa kopna, a u upotrebi je u naoružanju Sjedinjenih Država.\nNa borbenom dežustvu je od 1970. i prema planovima američke vojske ostaće u službi do 2030.\nOvo je treće testiranje te rakete u veoma kratkom vremenskom roku i neki tvrde kako je to Trampov način da pokaže zube Rusima i Kinezima i dokaže da su stare američke rakete još uvek oružje koje može da uzdrma svet.\nOVDE pogledajte od kojeg ruskog oružja Zapad strepi.


Ode "Tigar" u investitore : Nadlanu.com\nOde "Tigar" u investitore\nMultinacionalnoj grupi "Mišlen" prodaje se 30 odsto "Tigar tajersa" iz tri dela, u periodu od 2008. do 2010. godine − u vrednosti od 2,6 milijardi dinara.\nAkcionari korporacije "Tigar" iz Pirota će se 27. februara izjasniti o prodaji preostalog udela u proizvođaču guma "Tigar tajers" multinacionalnoj grupi "Mišlen" za približno 2,6 milijardi dinara. "Tigar" bi "Mišlenu" prodao 30 odsto "Tigar tajersa" iz tri dela, u periodu od 2008. do 2010. godine, pri čemu bi "Mišlen" već 2008. godine isplatio1,5 milijardi, čulo se na jučerašnjoj konferenciji za novinare korporacije "Tigar". "Tigar" bi se time povukao iz proizvodnje auto-guma, a predsednik Upravnog odbora "Tigra" Dragan Nikolić kaže da bi, ukoliko Skupština akcionara ne prihvati transakciju, investicioni projekti bili dovedeni u pitanje.\nOva transakcija, kaže Nikolić, omogućiće opstanak, rast i razvoj sistema, jer je na svetskom tržištu guma došlo do globalizacije i "Tigar" više nema kapaciteta da prati svog strateškog partnera, "Mišlen", u razvojnim planovima. Predstavnici "Tigra" rekli su da će "Mišlen" zadržati proizvodnju auto-guma u Pirotu, kao brend "tigar" za gume treće linije, koje su po ceni pristupačnije kupcima. Knjigovodstvena cena "Tigar tajersa" sada iznosi gotovo 2,7 milijardi dinara, tržišna kapitalizacija nešto više od 3,1 milijardu dinara, dok predviđena vrednost transakcije iznosi preko 2,5 milijardi dinara što, po rečima izvršnog direktora Jelene Petković, garantuje očuvanje kapitala firme.\nAkcijski fond koji poseduje 34 odsto državnog kapitala najavio je da će podržati transakciju, a menadžment očekuje da će na Skupšatini akcionara, 27. februara, to učiniti i mali akcionari koji poseduju 29 odsto kapitala. A kako Nikolić ističe, prioritetni ciljevi korporacije su pozicioniranje među tri lidera u proizvodnji gumene obuće u Evropi, razvoj najveće servisno-prodajne mreže u regionu i izrastanje u vodećeg srpskog proizvođača gumenog granulata. Jedan od prioriteta je i da "Tigar" bude kompanija koja je poželjna za domaće i strane investitore. Prošla godina protekla je u znaku realizacije jedne od najznačajnijih investicija u novijoj istoriji "Tigra" − projekta "Tigar III".\n- Do kraja 2010. u ključne projekte uložićemo investicioni kapital od oko 20 miliona evra. U toku ove godine planirane su investicije od 1,56 miliona evra, što podrazumeva novu fabriku obuće na 15.000 kvadratnih metara, čime će kapaciteti biti povećani na 3,5 miliona pari godišnje. Samo u programu obuće nastojaćemo da dostignemo nivo od 15 odsto učešća na evropskom tržištu - kaže Nikolić. - Interesantan je podatak da posle dve i po godine trgovanja na berzi "Tigar" ima oko 5.000 akcionara i da se taj broj stalno uvećava. Naš stav o vlasničkoj strukturi je poznat. Smatramo da je široka diversifikacija među profesionalnim investitorima, domaćim i stranim, ali i fizičkim licima najbolja za korporaciju sa ovako složenom strukturom − naglašava predsednik Korporacije "Tigar" iz Pirota Dragan Nikolić.


Predsednik Srbije Aleksandar Vučić čestitao je Dan Republike Srpske (RS) predsednici Republike Srpske Željki Cvijanović i naveo da će "Srbija uvek voleti i podržavati Srpsku, poštujući integritet Bosne i Hercegovine".\n"Srbija će, kao iskren prijatelj, uvek biti oslonac i podrška svim naporima i potrebama Republike Srpske. Nadam se da ćemo našu ekonomsku i svaku drugu saradnju i dalje razvijati na obostranu dobrobit, dok u isto vreme negujemo naše neraskidive kulturne i duhovne veze, čuvajući jedinstveni identitet srpskog naroda", naveo je Vučić u čestitki, a prenosi njegova služba za saradnju sa medijima.\nVučić je naveo i da "svima u Republici Srpskoj poželeo dobro zdravlje, sreću u ličnom životu i uspeha u radu".\nU Banjaluci se održava obilježavanje Dana Republike Srpske, kojeg je Ustavni sud Bosne i Hercegovine (BiH) proglasio neustavnim.\nDodik: Srbi imaju dvije države - Republiku Srpsku i Srbiju\nMinistar odbrane Srbije Aleksandar Vulin dobitnik je ordena zastave Republike Srpske (RS) sa zlatnim vijencem. Vulinu je orden dodjeljen kako je rečeno za, "rad i zasluge u međunarodnoj saradnji i učvršćenju mira, lične rezultate i dostignuća, kao i za doprinos u razvoju sveukupnih odnosa između Republike Srbije i Republike Srpske".


"Orlovi" bez napadača, a Žigić, Ljajić i Jovanović pogađali, i Djuričić se upisao! | BeliOrlovi.rs\n„Orlovi“ bez napadaca, a Zigic, Ljajic i Jovanovic pogadjali, i Djuricic se upisao!\t19. avgusta 2012 - 11:21|Adem Ljajić, Analiza, Anketa, Championship (Engleska), Eredivizija, Filip Đuričić, Milan Jovanović, Nikola Žigić, Ostale lige, Serija A, Srbi u Evropi, Zanimljivo|Komentari\nIako se selektor Orlova odlučio za podmlađenu ekipu ipak bi morao da razmisli da vrati u reprezentaciju neke iskusnije igrače koji bi zatresli mrežu u svakoj situaciji. Nikola Žigić je proveo oko pet minuta na terenu (ušao je u 85. minutu) i za taj kratak vremenski period uspeo je da donese Birmingenu bitan bod protiv Čarltona.\nAdem Ljajić je celoj fudbalskoj Italiji pokazao da incident sa Delijem Rosijem i Sinišom Mihajlovićem nisu uticali na njega pa je tako u utakmici Kupa Italije postigao gol, i asistirao kod drugog pogotka i tokom cele utakmice razigravao saigrače i Fiorentina je slavila sa 2:0 protiv Novara.\nMilan Jovanović je postigao gol za pobedu od 2:1 protiv Monsa a Filip Đuričić koji igra na poziciji ofanzivnog-veznog je postigao gol protiv Fejnorda iz penala.\nI nedelja će biti interesantna i videćemo kako će se pokazati ostali Srbi kao strelci ali sada se postavlja veliko pitanje, da li da Mihajlović istraje u odluci da isključivo mlade igrače zove za „A“ tim ili da vrati one koji su, tako reći, odveli Srbiju na SP 2010 u Južnoj Africi.\nKojeg napadača Mihajlović treba da pozove?\nSve iz ove ankete treba da vrati


Poslanici Evropskog Parlamenta traže od EU da ukine zabranu izvoza medicinske opreme za Zapadni Balkan | Kodex.ME\nUputili zahtjev u otvorenom pismu\n21. 03. 2020 - 18:57 Autor: Kodex\nNedavna ograničenja izvoza medicinske opreme mogla bi imati ozbiljne posledice za Zapadni Balkan. Zdravstveni sistemi u ovim zemljama su uglavnom manje razvijeni u odnosu na EU, zbog čega građani država Zapadnog Balkana imaju veliku potrebu za zaštitu i pomoć od strane EU, poručili su poslanici Evropskog Parlamenta, prenosi Liberalna partija.\nU pismu predsjednici Evropske Komisije koje potpisuju, osim poslanika liberala Kjučjuka, i evropski poslanici Lukas Mandl, Viola von Kramon-Taubadel i Andrei Kovatčev, tražili su da EU izuzme Zapadni Balkan od restrikcija na izvoz medicinske opreme u doba krize, kao što su izuzete i druge države koje nijesu dio EU, Velika Britanija, Island, Lihtenštajn, Norveška, Francuska, Švajcarska. Oni su poručili da se Zapadni Balkan solidarisao sa EU u problemima migrantske krize i izbjeglica, te da i EU mora da pokaže solidarnost kada države regiona imaju svoje izazove i probleme.\nPismo Evropskog Parlamenta, Foto: European Parliament


Biografija – Lična\nBiografija – Profesionalna\nPolitika konkretnim delima, a ne otrcanim frazama\nOtkrivanje spomenika Stefanu Nemanji, Banja Luka 10.10.2014.\nNedavno sam bio domaćin visokoj delegaciji Nacionalnog fronta iz Francuske, stranke koja je sada predvodnik nove evropske politike. Politike koja traži da NATO ode iz Evrope, a da se evropskim narodima i državama vrati suverenitet. Politike koja zahteva da se Rusija pod hitno uključi u sve političke, ekonomske i bezbednosne tokove starog kontineta. Politike koja Kosovo vidi u Srbiji, a Srbe gleda kao simbol borbe za slobodu.\nTu delegaciju sam odveo u Banjaluku da tamo na licu mesta podrže Republiku Srpsku, a na kraju posete sam im u Hramu Sv. Save poklonio ikonu Sv. Jelene Anžujske čime sam hteo da im pokažem da smo mi Srbi deo evropske civilizacije i da imamo korene duboke koliko i Francuzi, Nemci, Rusi.\nU ovim konkretnim delima možete videti najveći deo vrednosti za koju se zalažem i po kojima živim. Politiku vodim delima, a ne otrcanim frazama i lažnim zaklinjanjima jer samo od delatne politike srpstvo i Srbija imaju korist.\nŽivim i zalažem se za iste one vrednosti na osnovu kojih sam kao student Fakulteta tehničkih nauka sa kolegama organizovao tribine shvatajući da samo aktivno delanje može dovesti do pozitivnih društvenih promena. Danas iz ugla nekog ko kompletnije i šire sagledava političke procese.\nBOŽIĆNI INTERVJU Miroslava Parovića\nPAROVIĆ : Mnogi prave ražanj, a zec je još uvek duboko u šumi\nIzbori, čiji se datum još uvek precizno ne zna, ali se neupitno približava, tema su koja sve više preokupira domaću javnost zainteresovanu za politiku. Na tu i još par tema smo razgovarali sa Miroslavom Parovićem predsednikom Treće Srbije.\nMiroslav Parović na TV Most u emisiji O svemu pomalo sa… (03.12.2015.)\nU ČETVRTAK 3. decembra 2015. predsednik Treće Srbije Miroslav Parović, u emisiji O svemu pomalo sa, autora i voditelja Milorada Vukašinovića, na novosadskoj TV MOST prvi put po povratku iz Pridnjestrovlja, gde je imao susrete sa značajnim političarima Rusije, izneo je svoje utiske sa tog puta. Tom prilikom govorio je o geopolitičkim i mnogim drugim temama, i u dijalogu sa domaćinom ove gledane emisije gledaocima odgovorio na brojna interesantna pitanja.\nMiroslav Parović za Večernje Novosti: DOGOVOR PROTIV HAOSA\nNimalo nisam srećan da gledam kako opskurni likovi, vrlo sumnjive reputacije sa naslovnih strana šalju najozbiljnije optužbe na račun države\nU vremenu smo u kom je svet na ivici ozbiljnog konflikta i kada smo svi potencijalne mete globalnog islamističkog terorizma, koji je sa Balkana i Bliskog istoka sada udario i na centre Zapada.\nINTERVJU: Miroslav Parović – Moja patriotska dužnost je da ukažem na zapadne plaćenike (Balkan-INFO, 14.11.2015.)\nMiroslav Parović, predsednik Treće Srbije dao je intervju za internet medij Balkan-INFO, autora i voditelja Teše Tešanovića. Pogledajte ceo intervju i saznajte više o raznim aktuelnim temama.\nMiroslav Parović na RTV Santos u emisiji Razotkrivanje (08.11.2015.)\nU nedelju 08. novembra 2015. Miroslav Parović, predsednik Treće Srbije gostovao je na RTV Santos iz Zrenjanina u emisiji Razotkrivanje autorke i voditeljke Tanje Vidojević.\nMiroslav Parović za RTS o politici prema nacionalnim manjinama (20.10.2015.)\nMiroslav Parović imao je 20. oktobra 2015. na državnoj televiziji priliku da u kratkim crtama objasni zašto Treća Srbija u svom programu nema poseban deo namenjen odnosu prema nacionalnim manjinama. Kao Srbin, koji je odrastao u Banatu od rođenja je sticao prijatelje Mađare, Rome, Bugare… i kako ume da kaže „zaista nemam nikakvu potrebu da na bilo koji način odvajam te ljude“. Pogledajte isečak iz emisije RTS-a.\nNismo opozicija interesima naroda – Miroslav Parović u emisiji Nema bez veze, Kanal 9 (VIDEO)\nDva su ključna uspeha posete državnog vrha Rusiji; sporazum o gasnim skladištima i razgovori o kupovini ruskog oružja za odbranu zemlje, rekao je Miroslav Parović, predsednik Treće Srbije, u emisiji Nema bez veze. On je dodao da ovo poslednje treba posmatrati pre svega kroz prizmu narastajuće pretnje od terorizma.\n„Srbija će od Ruske Federacije nabaviti deo naoružanja koje neće biti ofanzivnog karaktera, već će služiti za zaštitu zemlje“, izjavio je premijer Aleksandar Vučić tokom skorašnjeg boravka u Moskvi.\nMiroslav Parović: JOBIK U SLUŽBI NATO (Večernje Novosti)\nJedino kome ekstremizacija situacije u Vojvodini odgovara jesu NATO strukture\nVladi Viktora Orbana sigurno ne, našim vlastima još manje, pogotovo ako se ima u vidu to da su u poslednjih nekoliko godina odnosi između naše dve zemlje na najvišem nivou, možda i u istoriji.\nJedino kome ekstremizacija situacije u Vojvodini odgovara jesu NATO strukture koje svakako ne gledaju blagonaklono na to što Srbija i Mađarska ugovaraju zajedničke infrastrukturne projekte na Koridoru 10, poput železničke pruge od Beograda do Budimpešte.\nKome odgovara delovanje ekstremističke partije Jobik u Srbiji?\nMiroslav Parović, predsednik Treće Srbije na Međunarodnoj konferenciji o aktivnoj neutralnosti u Beogradu (VIDEO)\nFond Gorčakov iz Rusije i Fondacija Dostojanstvo iz Srbije su 26. i 27. oktobra 2015. u Beogradu organizovali dvodnevnu konferenciju naziva „Neutralnost kao osnova bezbednosti regiona Balkana i Evrope“. Konferencija je na jednom mestu okupila relevantne učesnike kako iz Srbije i Rusije, tako i iz drugih zemalja Balkana, kao i zapadne Evrope.\nU okviru panel diskusije ove konferencije, u utorak 27. oktobra 2015. u kongresnoj sali Hotela „M“ u Beogradu na temu političke i vojne neutralnosti Srbije i regiona govorio je između ostalih i predsednik Treće Srbije Miroslav Parović. Govoreći na otvaranju konferencije Miroslav Parović rekao je kako pozicija aktivne neutralnosti Srbije danas predstavlja potpuno realnu političku opciju.\n"Molim sve političke stranke da postupe poput nas i da iz svojih redova izbace kukolj, odnosno sve one koji se bahato ponašaju, bave ucenama i potkupljivanjima, kako bi upristojili političku scenu u Srbiji."\nPolitika konkretnim delima, a ne otrcanim frazama 28/01/2016\nBOŽIĆNI INTERVJU Miroslava Parovića 08/01/2016\nMiroslav Parović na TV Most u emisiji O svemu pomalo sa… (03.12.2015.) 05/12/2015\nMiroslav Parović za Večernje Novosti: DOGOVOR PROTIV HAOSA 02/12/2015\nINTERVJU: Miroslav Parović – Moja patriotska dužnost je da ukažem na zapadne plaćenike (Balkan-INFO, 14.11.2015.) 14/11/2015\nJužni tok (1)\nNovi standard (1)


Đurić: Vreme je za preispitivanje učešća u pregovorima sa Prištinom\nŠef vladine Kancelarije za Kosovo i Metohiju Marko Đurić rekao je danas da osuđujuća presuda Oliveru Ivanoviću „nema veze ni sa pravom ni sa pravdom“ i da je vreme da Beograd preispita svoje učešće u pregovorima sa Prištinom.\nĐurić je, nakon što je Ivanović danas pred Osnovnim sudom u severnoj Kosovskoj Mitrovici osuđen na devet godina zatvora zbog zločina nad Albancima, za RTS kazao da je ta presuda ujedno i politička poruka Srbiji i način da se cela država ponizi.\nPrema njegovim rečima, osudjujućom presudom se pokušavaju namamiti predstavnici Prištine da nastave dijalog sa Beogradom, jer se stvara lažni balans pred formiranje tribunala za ratne zločine OVK nad Srbima.\nĐurić je dodao da istovremeno Priština ne sprovodi nijedan segmet dogovora sa Beogradom i da je zato sada vreme da se Vlada Srbije i sam premijer izjasne o novonastaloj situaciji.\n„Ovo je crvena linija koja nam ukazuje da se upitamo da li treba nastaviti dalje i kako“, rekao je Đurić. Prema njegovim rečima, Beograd je sve vreme procesa pomagao Olivera Ivanovića i ostale optužene, a na Kosovu je pomogla oko 4.000 građana u različitim procesima.\nDodao je da su Ivanoviću pomagali „vrhunski advokati koji mogu da rade pred sudovima na Kosovu“, ali da „nema advokata koji može da promeni političku volju da se cela Srbija ponizi i kazni“.\n„Jedan čovek treba da leži u zatvoru kao talac da bi se nekom dali politički ustupci“, rekao je Đurić.\nOn je dodao da je današnja presuda „novi ustupak Prištini“ pred nastavak razgovora sa Beogradom 27. januara.\n„Moramo naći pravu meru odgovora, Srbija je uvek bila za normalne odnose, ali ne možemo da trpimo da bilo ko ponižava Srbiju…tome mora da dođe kraj, hoćemo da razgovaramo, ali to mora da ima neki smisao“, rekao je Đurić. Predstavnici Vlade Kosova rekli su ranije da neće nastaviti dijalog sa Beogradom jer EU još nije omogućila viznu liberalizaciju s Kosovom.\nDoktorke osuđene na po dve godine zatvora zbog neadekvatnog lečenja\nĐurić: Voz nije provokacija već svetska kulturna baština (foto)\nMarko Đurić na Kosovu uprkos zabrani\nČovek se uvek nada, čak i onda kad je izgubio svaku nadu. Remi de Gurmon, francuski pisac\t(1858-1915)\tJoš misli poznatih...\tDa li ste znali


PONOSAN SAM ŠTO NAS NEMA U PAKETU MMF Vučić: Nije to pomoć, nego pozajmica, Srbija nema poremećaje u platnom sistemu - eVršac\nPredsednik Srbije Aleksandar Vučić izjavio je danas da Srbija nije tražila pomoć od EU, jer je već uzela kredite od Svetske banke i Centralne evropske banke po povoljnijim uslovima, nego što su pozajmice za koje je EU odobrila sredstva.\nUkazuje, takođe, da je EU saopštila da je obezbedila pomoć u saradnji sa MMF-om za zemlje koje imaju značajne poremećaje u platno bilansnom sistemu, a Srbija, kako ističe, poremećaje nema i na to je ponosan.\nPrimedbe opozicije i insinuacije da pomoć EU nismo tražili jer vlast ne želi kontrolu trošenja tih sredstava tumači neznanjem kod nekih, kod nekih i lošim namerama, dok je kod trećih, kaže, jasna želja da se dodvore nekom, računajući da će moći da ih okrenu protiv državnih organa Srbije.\nOčekivao je, kaže, pohvale za to što Srbiji nije potrebna takva pomoć, umesto kritika, koje su, rekao je, kao kada neki vajni poznavaoci kritikuju Mesija što nije osvojio svetsko prvenstvo sa Argentinom. Posebno ističe da treba imati u vidu da nije reč o pomoći EU.\nReč je o pozajmicama. Zašto da uzmemo 600 ili 700 miliona evra više, ako nam to ne treba u ovom trenutku? Već smo uzeli od Svetske banke i CEB po 100 miliona plus 200 miliona evra, po 0,5 odsto (kamate), to jest po najpovoljnijim uslovima i to srednjoročno i dugoročno. Zašto da uzmemo kratkoročne kredite, ako nam to više ne treba? Da uništimo svoju ekonomiju brže? Bolje da uzmemo 200 miliona negde, neko 600 miliona negde drugde, rekao je Vučić.\nZa razliku od onih koji bi to da kritikuju, ponosan je, kaže, što Srbija nije na listi zemalja kojima je pomoć odobrena.\nPonosan sam što nismo na listi sa Ukrajinom, unisom, BiH, Albanijom i kako oni kažu Kosovom, Svernom Makedonijom i ostalima, koji su tu pomoć tražili. Zato što u tom dokumentu piše da se to daje zemljama koje imaju značajne poremećaje u platno bilansnom sistemu, a Srbija ih nema, naglasio je Vučić.\nDodaje da ćemo mi imati manje problema nego druge zemlje. Vučić ističe i da smo odbili od MMF 1,2 milijarde evra i da je ponosan na to, zbog svega što je sprovođeno u Srbiji od 2014. godine. Kako je rekao, naš javni dug ne sme da pređe 60 odsto BDP-a, dok će neke najmoćnije evropske zemlje imati javni dug 200 odsto BDP-a.\nDodaje da je Italija pre ove krize imala javni dug od 134 odsto BDP-a, zatim Francuska 102 odsto… Mnogim zemljama će, kaže, javni dug ići u “nebesa”.\nIstiče da to što se nismo prijavili za pomoć nema nikakve veze s činjenicom da je u pitanju Evropska unija.\nTo nema veze sa EU, hvala im na pomoći i podršci, uzećemo svaku drugu. Hvala im beskrajno na tome što su omogućuli da nemamo više kvote za maline, pošto će to našim malinarima mnogo da znači, poručio je predsednik Srbije.\nNavodi da svaku vrstu pomoći i podrške prihvata i da već sutra ima sastanak sa svim evropskim ambasadorima.\nHvala ima na svemu, ali mi želimo da radimo ono što je najbolje za našu zemlju. Kada nam je potrebno da se zadužimo, zaudžićemo se i ti fondovi su uvek otvoreni za Srbiju. Ako nije potrebno, bolje da ne uzimamo, ocenio je Vučić.\nPodseća da država nije uskratila plate u javnom sektoru i pita da li neko zna neku zemlju koja je propocionalno broju stanovnika ponudila bolje mere i sa više novca od Srbije svojim građanima i privatnom sketoru.\nNema je, naglasio je Vučić.


BANJALUKA, Otplata spoljnog duga Republike Srpske postaje prevelik teret za budžete gradova i opština i uprkos rastu prihoda od indirektnih poreza, dio kolača koji pripada lokalnim zajednicama sve je manji, što se direktno odražava na kvalitet života građana, pokazala je analiza Centra za istraživanja i studije GEA.\nAnaliza “Godine vraćanja tuđih dugova” bavi se uticajem rastućih obaveza po osnovu spoljnog duga RS na prihode gradova i opština.\nU GEA-i su utvrdili da je, uprkos rastu prihoda od indirektnih poreza u BiH, od kojih je RS dobila 1,4 milijarde KM, dio kolača koji pripada opštinama i gradovima u Srpskoj isti kao i 2007. godine i iznosi oko 290 miliona KM.\n“Razlog zbog čega je to tako leži u činjenici da je istovremeno sa rastom prihoda od indirektnih poreza rastao i spoljni dug BiH i entiteta, a koji je „pojeo“ znatan dio kolača koji se raspodjeljuje entitetima i lokalnim zajednicama”, navodi se u Analizi.\nSuočene sa smanjenjem prihoda, lokalne zajednice su, najčešće, smanjivale izdataka za investicije, održavanje, subvencije, grantove i doznake.\n“Ograničenja na ovim budžetskim stavkama direktno su se odrazila na obim i kvalitet javnih usluga pa se može reći da su teret rastućeg duga građani već osjetili na svojoj koži”, ističe se u Analizi.\nPored toga, projekcije za naredni period pokazuju da gradovi i opštine mogu očekivati dodatni pad prihoda od indirektnih poreza zbog otplate novih ino-kredita.\n„Već u 2017. godini iznos ovih obaveza biće znatno veći od ukupnog iznosa koji se gradovima i opštinama redistribuira na osnovu prikupljenih indirektnih poreza. To će nesumnjivo dodatno zaoštriti situaciju kada je u pitanju izvršenje lokalnih budžeta, ali otvoriti i raspravu o drugačijim modelima raspodjele, naročito u svjetlu predstojećih izbora“, istakli su iz GEA-e.\nU GEA-i su dodali da je zbog toga neophodno inicirati dijalog ključnih aktera kako bi se adresirali osnovni uzroci problema.\nU Analizi se naglašava da je jedno od pitanja koje se nameće i učešće opština i gradova u otplati spoljnog duga, posebno zaduženja o kojima niti odlučuju, niti imaju direktne koristi. Pitanje je i da li institucije BiH treba da budu oslobođenje obaveze vraćanja spoljnog duga, pogotovo jer njihovi predstavnici direktno učestvuju u pregovorima o zaduženjima.\nIz GEA-e poručuju da je riječ o zajedničkom problemu u BiH, te da to potvrđuju i inicijative Saveza opština i gradova RS za izmjenu propisa, kao i nedavne najave o tužbi Saveza opština i gradova u FBiH prema Vladi FBiH zbog štete koju na ime otplate duga MMF-u trpe opštine i gradovi.\n“Drugačija redistribucija ne može riješiti problem smanjenih prihoda od indirektnih poreza, važno je u isto vrijeme staviti naglasak na odgovornije upravljanje spoljnim dugom i potrebno je stabilizovati godišnje obaveze po osnovu otplate duga, te uskladiti dinamiku otplate sa raspoloživim izvorima javnih prihoda na entitetskom i lokalnim nivoima”, poruka je iz GEA-e. CAPITAL\nTagovi: Centar za istraživanja i studije GEAgeaizborlokalne zajednicepdvSPOLJNI DUG BiHvazno\nRaslojavanje: U RS 23 pojedinca zarađuju više od 76.000 građana\nKomentari na članak: Građani trpe sve veću štetu zbog rasta ino-duga Srpske\n20.06.2016 u 18:39


Sve opcije su otvorene - Dnevni list Danas\nPočetna » Politika » Sve opcije su otvorene\nDa li je predsednik Tadić najavio podelu kao moguće rešenje za status Kosova i Metohije, ili je reč o navođenju novih pregovora kao glavnog cilja Srbije\nPosle njujorške izjave predsednika Srbije Borisa Tadića o budućnosti Kosova i Metohije, u javnosti je ponovo otvoreno pitanje eventualne podele južne srpske pokrajine. Prvi ljudi Ministarstva za KiM u Vladi Srbije Goran Bogdanović i Oliver Ivanović tvrde za Danas da nema ni pomena o promeni državne politike. Kosovo je i dalje Srbija, mada su, tvrde oni- ukoliko se ostvari inicijativa Beograda o nastavku pregovora o statusu KiM – sve opcije otvorene.\n0Piše: S. Čongradin, L. Valtner, J. Tasić 26. septembra 2008. 20.58\nGoran Bogdanović, ministar za KiM, tvrdi za naš list da predsednik Tadiću Njujorku nije ni pominjao podelu. Prema Bogdanovićevim rečima, Tadić je objasnio da su pregovori glavni cilj Beograda, da ukoliko do njih dođe, srpska strana mora biti spremna na kompromis i da su sve opcije otvorene.\n– Nama nije cilj podela, koja kao rešenje nije ni u okviru važećeg Ustava. Nama su cilj pregovori u kojima treba nešto da dobijemo. Predsednika Tadića sam pažljivo slušao na televiziji. On podelu nije ni pomenuo, jer zašto bi unapred otkrivao eventualne karte, ako dođe do pregovora – kaže Bogdanović.\nOliver Ivanović, državni sekretar u Ministarstvu za KiM, kaže da izjavu predsednika Tadića ne vidi kako najavu promene politike prema Kosovu i da je Tadić govorio o legitimnosti ideje kao takve.\n– Koliko sam razumeo, predsednik je hipotetički govorio da će, ukoliko Međunarodni sud pravde donese odluku da proglašenje nezavisnosti Kosova nije u skladu s međunarodnim pravom, države koje ga nisu priznale biti još tvrđe u tom stavu. To će dovesti do zaključka da sadašnji status Kosova nije rešen. To pitanje može biti rešeno samo novom rundom razgovora, ali u trenutku kada obe strane budu za to spremne. Srbija će biti spremna za razgovore kada bude članica Evropske unije – rekao je Ivanović za Danas.\nSlobodan Samardžić, bivši ministar za KiM i potpredsednik Demokratske stranke Srbije, smatra da novi pregovori Beograda i Prištine „nisu ni na vidiku“ i da je izjava predsednika Srbije Borisa Tadića „zapravo pokušaj zamagljivanja glavnog problema – Euleksa“.\n– Pregovori o statusu Kosova su poželjan ishod odnosno rezultat eventualne odluke Međunarodnog suda pravde o tome da je jednostrano proglašena nezavosnost južne srpske pokrajine bila nelegalan čin. Međutim, to je na toliko dugačkom štapu da se Tadićeva izjava može jedino tumačiti u smislu pokušaja da skloni pažnju javnosti sa glavnog problema, a to je instaliranje misije Euleksa na KiM – izjavio je Samardžić za Danas. On ocenjuje da ne postoji rešenost države da se uhvati u koštac s tim problemom i da čak postoje i inidicije da pregovora sa Euleksom.\nRada Trajković, predsednik Izvršnog odbora Srpskog nacionalnog veća KiM, smatra da bi podela KiM ugrozila položaj Srbije kao regionalne sile i dovela do novih sukoba.\n– Jasno je da bi Srbija posle raspada bivše SFR Jugoslavije trebalo da bude jedna od vodećih zemalja u regionu. Ona ne može da ima taj značaj ukoliko sačuva samo 10 kilometara širok prostor na KiM, koji bi podelom Pokrajine dobila. Ozbiljna državna politika podrazumeva da bi država trebalo da preduzme sve kako bi na KiM očuvala narod, Crkvu i sav svoj potencijal koji ima na tom prostoru. Podela KiM suštinski bi vratila region na rat i sukobe na koje mlada generacija, bez obzira na nacionalnu pripadnost, nije spremna – stav je Rade Trajković.\nNa pitanje da li je Tadićeva najava protivustavna, ona kaže da, prema njenom mišljenju, „Ustav Srbije, osim u Prembuli, nigde ne definiše status KiM i da ostavlja prostor za različita rešenja u budućnosti“.\nZvaničnici u Prištini tvrde da „podela nije njihova opcija“. Kako prenose prištinske agencije, Hašim Tači, premijer Kosova, izjavio je da se „ne može govoriti o podeli Kosova, jer se teritorijalna celovitost ne može dovesti u pitanje“. Tači, koji se već poduže nezvanično smatra glavnim partnerom Beograda za dogovore o eventulanoj podeli KiM, napominje da se ovo rešenje „spominje već osam godina, ali se to neće dogoditi“.\nVučetić: Ustav dopušta promenu granica\nSlobodan Vučetić, bivši predsednik Ustavnog suda Srbije, ocenjuje za Danas da „podela, ako je to predsednik Tadić zaista i pomenuo, sama po sebi nije sporna, što se tiče Ustava Srbije „. Vučetić ukazuje na član osam Ustava koji kaže da je „teritorija Republike Srbije jedinstvena i nedeljiva, da su granice nepovredive, a mogu se menjati po postupku predviđenom za promenu Ustava“.\n– To znači da Ustav dopušta promenu granica, ali po propisanoj proceduri, za šta je potrebno da prethodno budu ispunjena dva uslova. Prvi je politički, da se o tome postigne dogovor svih uključenih strana i međunarodni sporazum o tome. Drugi je pravni, koji podrazumeva primenu postupka predviđenog za promenu Ustava, u okviru koga se neke odluke moraju doneti na republičkom referendumu – objašnjava Slobodan Vučetić.\nŠta je predsednik zapravo rekao\n– Predsednik Tadić u Njujorku je dao intervju RT Srbije, Politici i FoNetu. Na sajtu RTS objavljeno je da „Tadić nije isključio mogućnost podele Kosova, rekavši da su „sve opcije legitimne i bolje od ove u kojoj jedna strana gubi sve, a druga dobija sve“, ali je istakao da je još rano da se takvo pitanje postavlja“. Politika navodi da je „upitan da li bi moglo da dođe i do podele Kosova, Tadić odgovorio: „Mislim da ne bi trebalo da prelazimo mostove pre nego što do njih stignemo. Sada smo počeli da prelazimo veliki most međunarodnog nepoverenja i podizanja životnog standarda građana na Kosovu, da stvaramo mirniju situaciju i podižemo međunarodni ugled i kredibilitet Srbije u svetskim forumima. Kada, verujem, ponovo sednemo za pregovarački sto, razmotrićemo s drugom stranom sve mogućne opcije. Sve su opcije legitimne i sve su bolje od ove u kojoj jedna strana gubi sve, a druga sve dobija“.


Raketni sistem Vojske Srbije ALAS: Uništava tenkove, bunkere, oklopna vozila - Sputnjik Srbija\n18:59 20.09.2020 (osveženo 19:10 20.09.2020) Preuzmite kraći link\nSistem ALAS Vojske Srbije je savremeni laki raketni sistem taktičkog nivoa, namenjen prvenstveno za borbu protiv tenkova i drugih oklopnih vozila, kao i neutralisanje komandnih mesta, komunikacionih centara, bunkera, armiranih objekata i lakih borbenih plovila.\nBaterijsko komandno mesto pomoću sopstvenog radara i optoelektronskog sistema otkriva, prepoznaje ciljeve i određuje njihove koordinate. Komandir baterije dodeljuje ciljeve svakom lanseru ponaosob, objavljeno je na portalu Ministarstva odbrane.\nNa svakom lanseru se nalazi po šest kontejnera sa raketama. Kontejneri omogućuju skladištenje rakete u trajanju od 10 godina bez održavanja. Na lanseru se nalazi zemaljska kontrolna stanica pomoću koje operater upravlja lanserom, testira kontejnere i rakete, prenosi podatke o cilju na raketu, lansira odabranu raketu i u završnoj fazi leta „zaključava“ GSN na odabrani cilj.\nU početnoj i srednjoj fazi leta primenjena je inercijalna navigacija koja dovodi raketu u zonu cilja, gde započinje proces detekcija i prepoznavanje cilja pomoću TV ili termovizijske glave za samonavođenje (GSN). U ovu svrhu se slika sa GSN prenosi pomoću optičkog kabla ili radio-linka do lansirnog vozila gde operater vrši odabir cilj, posle čega raketa prelazi u završni režim samonavođenja. Ovako koncipiran sistem vođenja sa operatorom u petlji omogućava veliku efikasnost uz minimalnu mogućnost „kolateralne štete“.\nTrenutno se za potrebe opremanja Vojske Srbije rade interna ispitivanja integracije kontejnera sa raketom ALAS i pripadajućeg mehaničkog i električnog interfejsa sa platformom Modularni Oganj. U ovu svrhu izvedeno je više opita sa uspešnim lansiranjem rakete.


Vesti online / Vesti / Svet / Strah od Rusije i Severne Koreje: "SAD će odgovoriti na svaki napad!"\nStrah od Rusije i Severne Koreje: "SAD će odgovoriti na svaki napad!"\nDirektor Pentagona Ešton Karter sumnja da se Moskva pridržava principa očuvanja strateške nuklearne stabilnosti u svetu i smatra da Rusija i Severna Koreja predstavljaju nuklearnu pretnju Sjedinjenim Američkim Državama.\nPentagon u panici zbog Moskve i Pjongjanga: Eš Karter\n- Rusija je odavno nuklearna sila. Ali nedavno zveckanje oružjem Moskve i stvaranje novih nuklearnih sistema (naoružanja) postavlja ozbiljna pitanja o njenoj posvećenosti, kao lidera, strateškoj stabilnosti, o njenom poštovanju davno ustanovljenih pravila korišćenja nuklearnog oružja i o tome da li poštuje tu veliku pažnju kojom su lideri vremena Hladnog rata prilazili upotrebi nuklearnog oružja - izjavio je Karter tokom sastanka sa vojnicima u Severnoj Dakoti.\n* Krvavi ratovi koje bi svet uskoro mogao da doživi\n* Ameri upozorili Rusiju: Ne mešajte se!\n* "Siriju treba da nadleću samo američki avioni, ali to vodi u rat sa Rusijom"\nDruga zemlja koja izaziva zabrinutost SAD je Severna Koreja, istakao je Karter i dodao da upravo za zaštitu od nje Vašington raspoređuje odbrambeni raketni sistem u Južnoj Koreji. Karter je uveren da ne samo da će "svaki napad na SAD ili njene saveznike biti odbijen, već će i svaka upotreba nuklearnog oružja dobiti superiorni i efikasni odgovor".\n- Rusija i Severna Koreja su jedine dve zemlje koje se, iako veoma različite, ističu u trenutnoj nuklearnoj situaciji - istakao je on.\nŠef Pentagona rekao je da SAD sarađuju sa NATO saveznicima kako bi "držale Rusiju podalje od ideje upotrebe nuklearnog oružja u sukobu sa NATO-om".\n- Mi ne tražimo takve sukobe i nastojim da ih sprečimo - rekao je on i objasnio da se za to koristi širok spektar vojne opreme i naoružanja, uključujući i strateške bombardere i krstareće rakete.\nZa razliku od Rusije i Severne Koreje, Karter je naveo kao primer Indiju i Kinu koje se, kako on smatra, "ponašaju odgovorno i profesionalno" u nuklearnoj oblasti.\nŠto se tiče Irana, Karter je podsetio da su njegove nuklearne ambicije sada ograničene sporazumom postignutim prošle godine. Karter je pomenuo i Pakistan, čije nuklearno oružje nije usmereno direktno na SAD, ali sa kojim Vašington stalno radi u ovoj oblasti "za obezbeđivanje stabilnosti".\nRanije je zamenik ministra spoljnih poslova Rusije Sergej Rjabkov izjavio da izjave Zapada da je Moskva u svojoj vojnoj doktrini pojačala podršku za nuklearno oružje ne odgovara stvarnosti. Severna Koreja je 9. septembra objavila da je uspešno izvela još jednu nuklearnu probu, eksplozivne snage deset kilotona.\nSVET "I Putin se pridružio dvojici ludaka, treba nam revolucija"\nSVET "Kim je dobio ovu rundu: Sad može da dosegne celu Zemljinu kuglu"\nSVET "Novo rusko oružje - odgovor na akcije NATO i SAD"\nSVET "Rusija razume samo govor sile"


Bertram Džimi Džejms\nKao jedan od učesnika takozvanog Velikog bekstva iz logora "Stalag Luft III", o čemu je kasnije snimljen istoimeni film, Džimi je proveo pet meseci u samici u nemačkom logoru "Zahsenhauzen" nakon što su on i još neki saveznički oficiri uhvaćeni i pošteđeni pogubljenja.\nPosle pet meseci je pušten iz samice, ali bio primoran da radi i živi u nečovečnim uslovima i izlagan je redovnoj psihološkoj i fizičkog torturi.\nBritanska vlada mu je 20 godina kasnije saopštila da nema pravo na kompenzaciju zbog nacističkog progona, a kao razlog je navedeno da nije dovoljno patio.\nDokumenti sa kojih je skinuta oznaka tajnosti i koji je britanski Nacionalni arhiv po prvi put dao javnosti na uvid otkrivaju da je Forin ofis odbio da mu plati kompenzaciju, jer nije bio podvrgnut "poznatom neljudskom degradirajućem tretmanu u koncetracionom logoru".\n"Vaš slučaj je pažljivo razmotren i žalimo što moramo da vas informišemo da vaš zahtev ne možemo da prihvatimo jer uslovi u "Zahsenhauzenu" nisu bili takvi da ste bili podvrgnuti ovakvom tipu progona", navodi se u pismu 1965. godine.\nPoručnik je odgovorio pismom u kom je istakao svoje razočaranje činjenicom da Forin ofis ne smatra da "nivo patnje i degradacije nije bio dovoljan da bi dobio kompenzaciju".\nDžejms je dao detaljno svedočenje kako je bio ispitivan i mučen, stalno izlagan strahu od pogubljenja, a najteže mu je padalo, kako je rekao, posmatranje drugih logoraša koji su često do smrti bili prebijani ili terani da rade do smrti pre nego što su njihova tela spaljivana u ogromnim logorskim vatrama.\nNjegov slučaj je dospeo i do novina, ali su vlasti nisu popustile, navodeći da uslovi koje je pretrpeo u "Zahsenhauzenu" nisu uporedivi sa nekim drugim logorima.\nTek nakon što je parlamentarna istražna komisija održala niz saslušanja 1968. godine, odlučeno je da preživeli logoraši "Zahsenhauzena" treba da dobiju kompenzaciju. Dobio je tadašnjih 1.192 funte i 15 šilinga, što bi po današnjem kursu iznosilo 18.500 funti.


LABORATORIJA – Beogradska živa urbana laboratorija\nPostupak “žive urbane laboratorije” je savremeni metod planiranja razvoja grada u saradnji sa građanima, ali i brojnim zainteresovanim stranama iz različitih sektora. Ovakav postupak se najčešće koristi za kompleksne projekte koji treba da doprinesu odgovoru na globalne izazove, poput ublažavanja posledica klimatskih promena, smanjenje zagađenja vazduha, očuvanju i pospešivanju biodiverziteta… i upravo se ovaj postupak trenutno testira u Beogradu, u procesu planiranja Linijskog parka, na mestu bivše železničke pruge od Beton Hale do Pančevačkog mosta.\nU prvoj fazi ovog postupka, zajednički su se istraživali i mapirali izazovi i potrebe: kroz elektronski upitnik za građane o sadržajima budućeg parka, dve fokus grupe, otvorenu radionicu za građane i javne elektronske konsultacije uoči ranog javnog uvida. Informacije i rezultati ovih procesa mogu se detaljno pregledati na platformi bellab.rs.\nTrenutno je u toku faza eksperimentisanje, kroz stvaranje prototipa predloženog rešenja – u vidu idejnih rešenja deset „zona“ budućeg parka, koje je kreiralo deset mladih arhitektonskih i transdisciplinarnih timova. Očekuje nas testiranje i unapređenje prototipa, kroz niz javnih događaja koji će omogućiti dijalog i kokreaciju, kao što su javna izložba, prezentacija svih timskih rešenja, ali i niz stručnih razgovora o planiranju zdravog i održivog grada.


Vučić: Stefanović nije prisluškivao - JUGPRESS\nVučić: Stefanović nije prisluškivao\nPredsednik Srbije Aleksandar Vučić izjavio je večeras da je siguran da nekadašnji ministar unutrašnjih poslova Nebojša Stefanović nije fotografisao i prisluškivao njegovog sina Danila Vučića, uz ocenu da bi bio zločin da prijateljima radite takve stvari i da bi to bio državni udar.\nVučić je za TV Pink rekao da se već dva meseca govori o tome da će Stefanović biti smenjen zbog navodnog fotografisanja i prisluškivanja, ali da to govore oni koji misle da su takve stvari “sitnica, jer kod njih prijateljstvo i zakoni ne postoje, njih samo mržnja interesuje i to je jedino što mogu da ponude ljudima”.\nOn je za sebe rekao da je postaje politički veteran, dodavši da po godinama nije za političku penziju, ali da je “energetski potrebno da se preispita”, i da će ljudi videti da”nije vlastoljubiv” kada dođe vreme za Skupštinu Srpske napredne stranke.\nVučić je rekao da će dok bude disao imati više energije od onih “koji danas lepo žive jer su pljačkali državu”.\nGovoreći o samitu Brdo-Brioni, Vučić je kazao da je dobro što Srbija nije bila protiv završnog dokumenta, a Priština jeste, i ocenio da je “dobro da mi nismo krivci svaki put”.\nUpitan kako ocenjuje izjavu kuma Dragana Đilasa da će izdati Kosovo, Vučić je rekao da će u avgustu biti devet godina kako sluša tu priču.\n“Ja sam postao najveći mađioničar, jer se devet godina nešto dešava, a nikako da se desi”, kazao je Vučić.\nOn je upitao u čije je vreme Crna Gora izašla iz SR Jugoslavije i kada je Kosovo proglasilo nezavisnost i ocenio da tadašnja vlast nije uticala na to, da nije imala snagu i da “ništa nisu radili za interes naroda”.\nGovoreći o svojoj vladavini, Vučić je rekao da smo “pametnom politikom šitili naše interese” i upitao da li su izdajnici oni koji su podigli spomenik Stefanu Nemanji, izgradili Hram Svetog Save i obnovili zgradu Radio-televizije Vojvodine, i dodao da želi da Srbija bude u Evropskoj uniji, ali sa Kosovom i bez ucena.\nVučić je naveo i da nijednog Srbin nije isporučio Hagu i da nije, kao nekadašnja vlast, “u torbama i kesama isporučio kilo srpsko mesa, kao što ste vi Srbe na kilograme isporučivali Hagu”.


Vila u centru starog grada, Herceg Novi - Nekretnine Crna Gora\nID:539, Vila u centru starog grada, Herceg Novi\nRef #: ID:539\nTags:\tCrna Gora moderna kuca Vila\nBroj pregleda:\t805\nVila u centru starog grada, Herceg Novi. Na prodaju Vila u centru starog grada sa fantastičnim pogledom na more ulaz u Boko-kotorski zaliv. Jedinstvena lokacija, Herceg Novi. Vila se nalazi na parceli od 370 m2, osnova Vile unutrašnjeg prostora 90 m2 plus terasa, mogucnost nadgradnje sprata. Jedan od najljepših pogleda na more, ulaz u Boko-Kotorski zaliv, stari grad Herceg Novi.\nZeleo bih da saznam više detalja u vezi nekretnine ID:539, Vila u centru starog grada, Herceg Novi\n003, Kuća na prodaju Skver Herceg Novi\nID:532, Prodaja dvosoban stan centar Herceg Novi\ncentar, 85340, Herceg Novi\nID:661, Prodaja dvije studio garsonjere Herceg Novi Karača\nID:639, Trosoban stan Herceg Novi centar